AKIBAT KONTROVERSI - KONTRAK HANEZ SURAYA DITARIK BALIK OLEH AURA WHITE

Gara-gara kontroversi rampas merampas baru-baru ini, kontrak Hanez Suraya sebagai duta Aura White akhirnya dikatakan ditarik balik. Dalam hal ini, Hanez sendiri juga pernah mengaku peminatnya kini sudah berkurang hingga tinggal dua peratus sahaja.

"Pengurusan sebuah jenama kosmetik rasa tidak senang duduk dengan imej yang menimpa diri duta produk mereka itu. Lalu, khabarnya kontrak Hanez sebagai duta produk pemutihan kulit jenama Aura White sudah ditarik balik, gara-gara kontroversi melandanya," demikian kata laporan yang dipetik melalui Berita Harian.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RYZAL DURIANKIMCHI DIKECAM 'EDIT' FOTO HITAM PUTIH SEPERTI UCAPAN TAKZIAH

Nampaknya selebriti media sosial, Ryzal Ibrahim yang terkenal menerusi saluran Youtuber DurianKimchi bersama isterinya, Maryam Younarae itu sekali lagi mencetuskan kontroversi apabila memuat naik foto yang didakwa tidak sensitif oleh sebilangan pengguna media sosial.

Dalam hantaran yang dimuat naik sempena Pilihan Raya Umum yang ke-15 semalam, Ryzal telah dilihat menyunting fotonya dalam hitam putih seperti 'foto belansungkawa' orang meninggal dunia. Kebiasaan foto hitam putih itu simbolik jika seseorang yang tersayang atau figura terkenal meninggal dunia.

Dalam foto tersebut, Ryzal mengucapkan selamat mengundi dalam bahasa jawi dan menulis bahawa dia meninggalkan dunia sosial untuk keluar mengundi sambil disertakan fotonya dalam rona hitam putih.

Hantaran tersebut ternyata telah mencetuskan perdebatan dan kritikan dalam kalangan pengguna media sosial. Kata mereka, Ryzal dianggap sebagai tidak sensitif dan tidak perlu membuat lawak seperti itu.

Klik untuk gambar besar

"Saya hormat dan suka content bro tapi kali ini rasanya tak kelakar, ini soal sensitiviti bukan soal baca sampai abis," ujar pengguna media sosial.

Namun begitu, ada juga yang menganggap pengguna media sosial yang menghentam Ryzal mengenai hantaran itu sebagai 'tidak tahu membaca' dan tidak boleh menerima lawak yang sedikit 'berlainan' daripada pensohor media sosial itu.

"Kenapa nak sensitif sangat. Aku ok je baca sampai habis tak rasa offended atau rasa dia melawak pun. Apolahhh," tuturnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ADAM SHAHZ DAKWA HAMPIR 3 BULAN TAK JUMPA ANAK: "SAYA SENDIRI PUN TAK TAHU MANA ANAK SAYA SEKARANG... ADA CAKAP MASUK ASRAMA"

Di Mahkamah Tinggi Syariah Shah Alam kelmarin, pelakon Adam Shahz dan bekas isterinya, Fatin Afeefa telah gagal mencapai kata sepakat berhubung isu hak penjagaan anak perempuan mereka, Ivy Herra Sophia.

Berikutan dihalang oleh bekas isterinya, Adam mendakwa hampir tiga bulan dia tidak dapat berjumpa anak perempuannya dan dia juga tidak tahu dimana anaknya berada sekarang. Bukan itu sahaja, malah Fatin dan juga bekas ibu mentuanya telah menyekat nombor telefonnya.

"Sebagai bapa, saya sendiri pun tak tahu mana anak saya sekarang. Katanya masuk asrama. Saya tidak tahu apa-apa tentang anak saya sebab pihak sebelah sana (Fatin) dan bekas ibu mentua sekat nombor telefon saya. Jadi saya tidak boleh berhubung dengan mereka," ujarnya.

Menurut Adam, ada sumber memberitahu bahawa anaknya telah dimasukkan ke sebuah sekolah asrama tanpa pengetahuannya.

"Apa yang saya dapat tahu, ada sumber cakap anak saya dimasukkan ke sebuah sekolah asrama. Tapi sekolah asrama mana pun saya tak tahu," katanya.

Klik untuk gambar besar

Tambahnya lagi, sebelum ini dia boleh berjumpa anaknya sekurang-kurangnya dua kali seminggu pada hari Sabtu dan Ahad namun kesal apabila kini sudah langsung tidak boleh berjumpa anaknya itu lagi.

"Sebelum ini saya boleh berjumpa dengan Ivy antara pukul 9 pagi hingga 11 pagi. Katanya anak saya dimasukkan ke sebuah tempat mengaji. Jadi waktu saya hanya Sabtu dan Ahad setiap minggu. Itu sahaja.

"Sebagai seorang ayah, saya bukan nak minta hak lebih. Tapi bila saya ada cuti, permudahkanlah urusan saya. Adakan masa anak dengan saya. Itu sahaja," tuturnya

Dalam pada itu, Adam turut menjelaskan dia membawa perkara itu ke mahkamah kerana mahukan haknya sebagai seorang bapa bukan untuk bermusuhan.

"Selama ini saya diam. Bila ada desakan, baru saya bersuara. Bukan apa, saya mahu orang tahu apa yang terjadi. Kalau saya terus tutup mulut, takut ada fitnah pula nanti.

"Sebagai bapa saya berhak tahu di mana anak saya berada. Jangan pula selepas ini bila terjadi apa-apa, salahkan saya pula tak ambil tahu tentang anak," katanya.

Untuk makluman, perkahwinan Adam dan Fatin yang berlangsung pada 21 Disember 2013 hanya mampu bertahan selama empat tahun sebelum mereka bercerai sekitar Mei 2017.

Hasil perkahwinan itu, mereka dikurniakan anak perempuan, Ivy Herra Sophia, 8. Selain itu, Fatin juga mempunyai seorang cahaya mata lelaki, Adam Aisy Arrian, 11.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KE UDARA SEHARI SELEPAS CERAI - DJ LIN AKUI TAK MUDAH CARI TEMAN HIDUP

Mengakui bukan mudah untuknya mencari teman hidup yang mampu memahami komitmen jitu dirinya terhadap kerjaya di konti, penyampai Suria FM, DJ Lin atau nama penuhnya Roslinda Abdul Majid, turut mendedahkan yang dia tetap ke pejabat sehari selepas bercerai, pada 2006.

"Kerja dan hal peribadi adalah dua perkara yang jauh berbeza. Apabila berada di pejabat, saya adalah DJ Lin dan mengetepikan segala masalah luar bidang kerja. Malah, mungkin ramai tidak tahu, saya kembali ke udara pada sebelah pagi, sehari selepas bercerai dengan bekas suami.

"Ramai yang terkejut bagaimana saya mampu mengawal emosi, seperti tiada apa yang berlaku? Sebenarnya, sejak dahulu lagi, saya sudah sematkan keazaman dalam diri untuk membuang jauh segala masalah peribadi sebaik sahaja kaki melangkah masuk ke konti.

"Karakter dan komitmen sebagai DJ Lin bukan sesuatu yang mudah untuk digalas. Apatah lagi, sudah lebih 13 tahun saya bekerja sebagai penyampai di stesen ini. Banyak perkara perlu ditempuhi untuk berada pada tahap sekarang. Jadi, bukan mudah sebenarnya untuk saya mencari teman hidup yang memahami kerana saya bekerja dari pagi hingga ke malam," tuturnya.

Klik untuk gambar besar

DJ Lin yang juga Pengurus Kanan stesen berkenaan berkata demikian ketika ditemui pada majlis sambutan ulang tahun kelahirannya yang ke-44, di sini, semalam. Selain kelab peminatnya, DJ Lin Followers, acara berkenaan turut dimeriahkan kehadiran selebriti seperti Tasha Shilla, Wany Hasrita dan Sissy Imann.

Penyampai Radio Popular, Anugerah Bintang Popular BH (ABPBH) Ke-32 itu turut berkongsi, dia sanggup melepaskan kerjayanya jika bertemu jodoh dengan lelaki yang mampu menampung kehidupannya: "Semestinya saya mencari lelaki yang memahami dan menerima status diri ini, iaitu ibu kepada dua anak.

"Sasarannya, saya mahu berkahwin pada tahun ini, cuma calonnya belum ada lagi. Sekiranya dipertemukan dengan lelaki yang boleh menampung kami tiga beranak, saya tidak teragak-agak untuk berhenti kerja. Selain anak, saya turut menjaga ibu yang menghidap penyakit buah pinggang," kata DJ Lin.

www.myartis.com / Sumber & foto: Berita Harian & Instagram DJ Lin

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SERTAI TABLIGH, ZUL HANDY BLACK TAK KISAH DIKUTUK

Pasti anda masih ingat lagi dengan penyanyi Zul Handy Black yang bersuara mirip Awie yang baru-baru ini berubah mendalami agama Islam.

Artikel terdahulu:

KINI BERHIJRAH - ZUL HANDY BLACK MAHU JADI MUSLIM YANG BAIK

Terkini, Zul akhirnya tampil menjawab kutukan segelintir pihak yang mempersoalkan kerja dakwah yang dilakukannya itu tanpa kelayakan sepatutnya. Kata Zul, berdakwah tidak memerlukan kelulusan tetapi hanya perlu mempunyai keyakinan diri yang tinggi.

"Jika diikutkan saya mula mendalami Islam sejak dua tahun lalu tetapi baru tahun ini saya bersedia berkongsi dengan umum.

"Ketika melihat jenazah bapa diturunkan ke liang lahad, saya mula terkenang apakah cukup bekalan saya untuk menghadap Ilahi nanti.

"Tanpa saya sedar, Allah ‘jentik’ hati saya dan beri hidayah supaya tidak rugikan masa berkualiti dengan-Nya," ujar Zul yang kini mula menunaikan kewajipan berdakwah dengan tidak mengira tempat.

"Tiada apa yang kami dilakukan selain memuji dan berkongsi kebesaran Allah. Sebagai umat Nabi Muhammad SAW, kita sebenarnya dipertanggungjawabkan untuk berdakwah walaupun hanya sebaris ayat.

"Selain itu, saya juga selalu memberikan tazkirah dengan mengikut ustaz jika mendapat jemputan.

"Jika Saidina Abu Bakar As Siddiq di hari pertamanya bergelar Islam sudah mengislamkan empat orang, bagaimana dengan kita yang sudah hidup berpuluh tahun dan mempunyai asas dalam Islam sejak kecil tetapi tidak bersedia untuk berdakwah?

"Bagi saya, berdakwah tidak perlu tunggu sudah lanjut usia atau untuk orang yang alim saja, tetapi letaklah keyakinan dalam diri," tambahnya.

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


TAKUT GALAK ORANG BUAT DOSA - ZIZI KIRANA ENGGAN DERMA, BUANG BAJU SEKSI

"Sejujurnya saya memang dah tak memiliki baju-baju seksi yang pernah dipakai sebelum ini. Saya tak ada niat nak bagi sesiapa, apa yang penting saya memang dah taka baju-baju macam tu.

"Ada juga orang tanya kenapa tak bagi orang lain, buat apa saya bagi orang baju-baju seksi? Nanti saya menggalakkan orang buat dosa pula," jelas penyanyi Zizi Kirana.

Tidak memiliki pakaian seksi yang pernah dipakainya dahulu, Zizi berkata dia enggan memberikan pakaian itu kepada sesiapa kerana bimbang menggalakkan orang lain melakukan dosa.

Sebelum ini, ramai yang menyambut baik azam Zizi yang mahu berubah ke arah lebih baik apabila kini tampil dengan imej sopan serta sudah pun memadam foto seksi di laman Instagram.

Klik untuk gambar besar

Ujar Zizi, dia mula terdetik untuk berubah ke arah kebaikan secara perlahan-lahan selepas kehilangan ramai orang tersayang dalam hidupnya.

Namun, tambah penyanyi yang baru sahaja memenangi persembahan terbaik dalam Anugerah Juara Lagu ke-35 ini lagi, dia tidak mahu terlalu drastik dalam melakukan perubahan kerana tahu dirinya sentiasa diuji dari segi iman dan sebagainya.

Dalam pada itu, penyanyi lagu 'Eh!' itu mengakui sudah mempunyai niat untuk berhijab, namun harus menyelesaikan urusan kerja yang sudah dipersetujui dengan beberapa pihak.

"Kerap juga saya fikir untuk memakai tudung, dan memang dah ada niat nak pakai cuma saya perlu selesaikan dahulu kerja-kerja yang sudah dipersetujui sebelum ini. Saya hormati mereka juga, jadi saya tak boleh pentingkan diri sendiri," ujarnya.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TAK ADA SALAHNYA KALAU NAK UPLOAD GAMBAR SENDIRI" - WARDINA MINTA FYNN JAMAL MOHON MAAF

Kenyataan Fynn Jamal yang mengaitkan filter di laman sosial dengan jenayah rogol sebelum ini telah menarik perhatian penyanyi rap, Caprice yang tampil berdebat. Terkini tiba pula giliran pelakon Wardina Safiyyah. Menerusi siaran langsung di Instagram (IG Live) bersama Fynn, Wardina berkata kenyataan Fynn tersebut kurang tepat memandangkan jenayah rogol sudah berleluasa sebelum adanya media sosial.

Menurut Wardina, biarpun apa yang dikatakan Fynn itu dengan niat memberi kesedaran kepada orang ramai namun penyanyi itu tidak sepatutnya menyalahkan wanita semata-mata: "Semua orang menutup aurat tapi hakikatnya rogol berlaku sejak sekian lama dan sukar dibendung. Walau niat Fynn untuk menyedarkan orang ramai tapi cara awak seperti menyalahkan wanita semata-mata.

"Tutup salah, tak tutup salah. Hakikatnya dalam dunia ini tak semua wanita menutup aurat misalnya wanita bukan Islam. Jadi, isu ini kompleks dan ada banyak lapisan. Ia tidak boleh dibincangkan dengan cara sebegini," katanya ketika sesi IG Live bersama Fynn pada pagi Isnin.

Nama Wardina menjadi trending di Twitter disebabkan sesi IG Live tersebut dan rata-rata netizen di laman sosial bersetuju dengan pendapat pelakon tersebut. Sebelum ini, penyanyi rap Caprice juga keliru dengan kenyataan Fynn yang mengatakan punca rogol berlaku disebabkan wanita menggunakan 'filter' di laman sosial secara berlebihan.

Klik untuk gambar besar

Dalam pada itu, Wardina turut menasihati Fynn agar memohon maaf atas kekeliruan yang menimbulkan rasa kurang senang segelintir pihak: "Nasihat saya... minta maaf dan akui bahawa isu ini kompleks. Katakan bahawa awak bersimpati atas mangsa rogol.

"Lelaki patut dipersalahkan, tapi ada banyak faktor yang mendorong lelaki melakukan jenayah itu antaranya faktor psikologikal. Bukan tugas kita untuk menjaga iman lelaki, mereka perlu jaga iman mereka sendiri andai diletakkan perempuan bogel hadapan mereka sekali pun," ujarnya.

Sementara itu, Wardina menegaskan pendapatnya bahawa tiada salah untuk seseorang memuat naik foto sendiri di laman sosial: "Bila awak cakap selfie, akan ada banyak cara untuk orang menyalahtafsirkannya.

"Jadi jangan cakap. Tak ada salahnya kalau nak upload gambar sendiri. Wanita bukan satu fitnah tapi seluruh dunia ini fitnah. Tapi kita perlu hidup dalam masyarakat yang mana wanita pun boleh keluar rumah dan pergi belajar," jelasnya.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DATUK TERLAJAK LARIS 'NAIK ANGIN' BILA DILABEL 'ORANG KAYA BODOH'

Baru-baru ini, menerusi laman Instagram Datuk Aliff Syukri Kamarzaman pemilik produk kecantikan dan kesihatan D’Herbs Terlajak Laris telah meluahkan rasa marah dan kecewa selepas dirinya digelar 'Orang Kaya Bodoh'.

Menerusi gambar yang dimuatnaik orang yang tak dikenali, pautan imej tersebut membuat pembezaan 'Sembilan Melayu Terkaya Di Malaysia' dengan Datuk Aliff Syukri serta pemilik produk kecantikan Qu Puteh, Dato Seri Vida.

Menurut Dato Aliff, perbandingan tersebut keterlaluan dan meminta dalang disebalik penyebaran imej tersebut supaya tampil ke hadapan.

"Kadang-kadang tak semua benda yang kita lakukan orang faham.. dan itu konsep program tv tak payahhh nak menghukum kami bodoh bagai lahh.. kalau awak bijak sangat.. tampilkan diri!! Tak payah nak buat statement macam ni..," luahnya di IG.

Imej tersebut dipercayai mempunyai kaitan dengan sebuah program 'Terlajak Puteh Nampak' dikendalikan oleh Datuk Aznil Hj Nawawi yang mengisahkan kejayaan pemilik produk kecantikan dan kesihatan di Malaysia.

Rata-rata pengikut Datuk Aliff Syukri di Instagram mengutuk dan tidak bersetuju dengan imej tersebut serta mendoakan semoga beliau sentiasa dilindungi selain dimurahkan rezeki.

Sementara itu, Dato Seri Vida tidak mengeluarkan sebarang kenyataan mengenai perkara ini di media sosial miliknya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


JUARA DEWI REMAJA 2018/2019 - HANEESYA HANEE TEPATI RAMALAN

Seperti yang dijangka dan tepati ramalan ramai, pelakon dan model, Haneesya Hanee dinobatkan sebagai juara Dewi Remaja 2018/2019 selepas melepasi pelbagai halangan dan cabaran.

Gadis manis berusia 18 tahun itu berjaya menewaskan empat finalis lain iaitu Affie Rania, Anna Jobling, Tia Sarah dan Sherin Amiri di episod akhir pencarian Dewi Remaja 2018/2019.

Bagi gelaran naib juara pula disandang oleh Tia Sarah, manakala Sherin Amiri pula berada di tempat ketiga. Peserta Anna Jobling menduduki tempat keempat dan Affie Rania berpuas hati di tempat kelima.

Selain itu, gelaran Dewi Favorite dan Dewi Inspirasi turut diberikan di episod akhir ini. Gelaran Dewi Favorite yang dipilih peminat menerusi laman web majalah Remaja disandang oleh Arena Iman.

Klik untuk gambar besar

Peserta dari Kelantan, Aween Ismail yang terpaksa menarik diri kerana masalah kesihatan berjaya menyandang gelaran Dewi Inspirasi.

Hadiah disampaikan oleh pemenang Dewi Remaja 2014/2015, Raysha Rizrose, Datuk Hans Isaac dan Editor Remaja, Faiz Aiman.

Di episod akhir ini, pelakon dan penerbit Datuk Hans Isaac bertindak selaku ketua juri manakala pengacara tersohor, Datuk Aznil Nawawi dan alumni Dewi Remaja 2009/2010, Neelofa bertindak selaku juri jemputan.

Diacarakan oleh Scha Alyahya, pencarian Dewi Remaja 2018/2019 ditayangkan setiap Ahad, jam 10.30 malam bermula 25 November.

www.myartis.com / Sumber & foto: Astro Gempak, Media Hiburan & Hlive

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KEDUA SELAMAT DIBEDAH JANTUNG - HUNNY MADU LUAH RASA SYUKUR

Lewat petang semalam, anak kedua penyanyi dan pengacara Hunny Madu iaitu Adam Musa, 2, selamat menjalani pembedahan jantung Glen Shunt Operation yang mengambil masa selama empat jam.

Hunny meluahkan rasa syukur apabila pembedahan yang dijalani Adam, anak bongsu dari dua beradik dilahirkan pada Disember 2017 yang mempunyai masalah jantung Double Inlet Left Ventricle sejak bayi itu berjalan dengan lancar.

Menerusi kemas kini Instagram Story, Hunny memaklumkan pembedahan membetulkan sistem saraf pada jantung Adam berjalan lancar.

"Alhamdulillah, Adam selamat menjalani pembedahan yang berjalan selama empat jam. Terima kasih atas semua doa yang anda kirimkan buat Adam, saya akan terus maklumkan keadaannya dari masa ke semasa," tulisnya.

Klik untuk gambar besar

www.myartis.com / Sumber & foto: Kosmo & Instagram Hunny Madu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISARANKAN BEREHAT PANJANG SELEPAS JALANI PEMBEDAHAN SLIP DISC - FAD BOCEY AMBIL RISIKO KEMBALI BEKERJA

Pelawak dan pelakon, Fad Bocey yang baru sahaja selesai menjalani pembedahan akibat penyakit slip disc itu memilih untuk kembali bekerja meskipun disarankan berehat panjang.

Meskipun sedar akan risiko yang dihadapinya, Fad atau nama sebenarnya Muhammad Fazlie Mohd Nizam berkata, dia perlu bekerja disebabkan beberapa komitmen penting yang perlu diteruskan.

"Doktor kata untuk saya kembali pulih macam dulu itu boleh dan untuk kembali seratus peratus mungkin mengambil masa yang agak panjang, anggaran enam hingga ke satu tahun dicadangakan berehat.

"Sejujurnya nasihat doktor sangat banyak yang masih belum membenarkan saya buat itu dan ini, tapi sayaacuba bertolakansur dengan doktor dan kata saya tidak boleh berhenti secara tiba-tiba disebabkan beberapa komitmen yang saya dah lock.

Klik untuk gambar besar

"Kemudian doktor kata saya boleh bekerja, cumanya saya perlu hadkan pergerakan saya. Tidak lama lagi saya akan bertanding dalam Muzikal Lawak Supertstar, alhamdulillah rakan sepasukan saya sangat memahami keadaan saya.

"Saya bersyukur masih boleh berbual seperti biasa, suara masih jelas dan boleh bernyanyi. Kembali bekerja tanpa berehat panjang ini sebenarnya adalah satu tindakkan yang amat berisiko yang saya ambil. Syarat doktor berikan kepada saya tidak boleh untuk tidak hadir sesi fisioterapi dan mesti makan ubat yang diberi," kata Fad.

Tambah Fad yang selamat menjalani pembedahan pada 9 Julai yang lalu, dia turut menerima beberapa petua yang dikongsikan rakan-rakanya dan meluahkan ucapan terima kasih kepada yang sentiasa mendoakan kesihatannya.

"Saya ada menerima nasihat dan petua-petua dari rakan saya yang sebelum ini pernah menghidap sakit yang sama, jadi saya ada ambil dan guna tips yang mereka kongsi. Sekarang ini bila dah lepas pembedahan, saya tidak boleh duduk macam dulu, saya akan sedikit membongkok.

"Saya sekarang ni tak boleh berdiri terlalu lama dan duduk terlalu lama. Terima kasih kepada isteri saya sebab banyak jaga dan bantu saya, terima kasih juga yang doakan kesihatan saya," tambahnya.

Dalam perkembangan lain, Fad bakal beretap menerusi Muzikal Lawak Supertstar musim ke-3 dengan bergandingan bersama Sharif Zero dan seorang pengsohor media sosial, Namie dengan menggunakan nama kumpulan Ubi3.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SUDAH DUA TAHUN DIA (SUAMI) 'MILD STROKE'..." - AMYZA TIDAK PERNAH PATAH SEMANGAT

"Suami memang nampak biasa dan tidak seperti orang sakit pun. Tapi sebenarnya sudah dua tahun dia mengalami 'mild stroke' dari kepala sehingga kaki. Orang takkan nampak pun kesan itu, sebaliknya suami saja yang rasa.

"Kalau nak tahu, 24 jam dia akan rasa kebas dan seperti terkena renjatan elektirk apabila disentuh. Jadi, cuba bayangkan macam mana dia melalui kehidupan dan rutin harian. Namun, dia tetap positif dan saya juga kena kuat dengan sentiasa memberikan kata-kata semangat.

"Kalau seorang daripada kami lemah, memang susah. Syukur, dia seorang yang kuat dari segi mental. Disebabkan itu, setiap hari kami melalui fasa ini dengan penuh kasih sayang yang semakin menebal.

"Terima kasih kepada semua yang sentiasa mendoakan kesihatan suami," kata pelakon Amyza Aznan yang tidak pernah patah semangat bagi memastikan suami, Khairil Idzhar Md Nazir sembuh selepas diserang angin ahmar sejak dua tahun lalu.

Amyza, 45, berkata, keadaan kesihatan suaminya masih sama dan tidak ada sebarang perubahan sepanjang tempoh itu sehingga sekarang. Suaminya mengalami 'mild stroke' di seluruh anggota badan bahagian kiri dari kepala sehingga kaki.

Menurut Amyza, dia sudah melakukan pelbagai cara dan ikhtiar termasuk rawatan moden dan tradisional, namun masih tiada sebarang perubahan walau satu peratus. Malah, suaminya hanya diberikan ubat dan menjalani pemeriksaan berkala di hospital setiap bulan.

"Masa awal-awal kena, sudah buat terapi dan buat semua prosedur disaran doktor. Selepas itu tidak ada juga perubahan. Saya juga sudah bawa suami berbekam, urut dan sebagainya, tapi belum ada perubahan.

"Jadi, buat masa sekarang dia hanya bergantung dengan ubat doktor. Terlalu banyak perkongsian mengenai pengubatan masalah 'stroke' ini diberikan peminat berdasarkan pengalaman mereka. Saya hargai sangat," jelasnya.

Dalam masa sama, Amyza berkata, suaminya yang pernah dimasukkan ke Unit Rawatan Rapi (ICU) Hospital Ampang Puteri akibat serangan jantung pada 2017 itu tetap bekerja dan turut membantu menguruskan kerjaya seninya.

"Dia masih bekerja di Dewan Filharmonik Petronas, Kuala Lumpur. Dia turut membantu dengan memandu kereta untuk menghantar saya ke lokasi penggambaran. Sebab dia tahu saya kena bekerja lebih untuk keluarga, jadi dia bantu dari segi itu," tuturnya.

Untuk makluman, Amyza dan Khairil yang berkahwin pada 2004 dikurniakan tiga cahaya mata iaitu Andre Mikhail, 18, Andrian Adam, 15, dan Ayden Andika, 9.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUI BELUM ADA RANCANGAN KAHWIN - RUHAINIES TAK RISAU MR. E DISAMBAR ORANG

Umum sedia maklum mengenai pelakon Risteena Munim yang kini telah selamat berumah tangga dengan jejaka pilihan, pelakon Isa Khan. Terkini tumpuan beralih kepada adiknya, pelakon Ruhainies pula tentang bilakah bakal berlangsung perkahwinan antara dirinya dengan lelaki dikenali sebagai Mr. E.

Ruhainies atau nama penuhnya Nur Ruhainies Farehah Zainul yang ditemui media berkata, dia masih belum merancang untuk menamatkan zaman bujang meskipun terdapat desas-desus yang mengatakan dia bakal bernikah pada tahun hadapan.

Menurut Ruhainies, dia kini ingin menumpukan perhatian kepada soal kerjaya kerana banyak kerja tertangguh yang perlu diselesaikan.

"Saya belum ada rancangan untuk berkahwin dalam masa terdekat sebab saya sibuk dengan penggambaran drama sehingga penghujung tahun ini. Seperti semua maklum, banyak kerja tertangguh akibat Covid-19. Jadi, apabila sudah dibenarkan menjalani penggambaran, jadual kerja saya padat," jelasnya.

Klik untuk gambar besar

Ruhainies mengakui tidak pernah risau sekiranya kekasihnya itu disambar orang. Menurut Ruhainies, sekiranya perlu bertunang, dia tidak mahu mengambil masa lama sebelum berkahwin.

"Bagi saya, kalau itu jodoh saya, maka dia akan menjadi jodoh saya sampai bila-bila. Jadi, saya tak risau kalau orang kata, menunggu terlalu lama berisiko untuk kekasih disambar orang.

"Setakat ini kami tak ada rancang mengenai pertunangan. Tapi, saya tak suka kalau nak bertunang dalam tempoh yang lama. Mungkin paling lama pun, seminggu sebelum bernikah," katanya.

www.myartis.com / Sumber & foto: Harian Metro & Instagram Ruhainies

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BABY LELAKI - PENGURUS FAZURA PECAH LUBANG?

Meskipun Fazura dan Fattah Amin masih merahsiakan jantina anak mereka dan hanya akan diumumkan apabila tiba waktunya, namun status di Instagram pengurus Fazura iaitu Iman Tang seolah memberi hint bahawa pasangan itu bakal menimang 'cahaya mata lelaki' apabila memaklumkan sudah ‘booking’ anak pasangan itu untuk menjadi penyokong kelab bola sepak Liverpool.

"Syukur Alhamdulillah Mommy and baby sihat walafiat, dan selepas diskusi dengan mommy @missfazura semalam kita berjaya “convinced and signed” soon to be born Baby to be a supporter for Liverpool FC.. Hooray!! Sebelum Daddy dia @fattahaminz minta dia support for Man Utd., kita awal2 hijack dulu.. hehe," demikian kongsi Iman Tang di IGnya.

Namun selepas ramai yang mengucapkan tanhiah dan mendoakan bakal 'baby lelaki' Fazura itu, Iman Tang kemudiannya tampil membetulkan keadaan.

"Ramai yang telefon dan bertanya betul ke Fazura akan dapat baby boy? Lagi-lagi bila saya masukkan dua nama pasukan bola sepak gergasi Eropah kata dalam tu kan?

Klik untuk gambar besar

"Sebenarnya saya dah ‘booking’ baby Faz untuk jadi penyokong Liverpool tak kiralah dia lelaki atau perempuan.

"Fazura dan Fattah sendiri belum tahu jantina bayi mereka sebab bulan depan baru mereka akan buat check-up untuk tujuan tersebut," ujar Iman dipetik sebagai berkata seolah mahu 'cover' semula apa yang dikongsikannya itu.

Yalah... penyokong Liverpool bukan semua lelaki je kan, perempuan pun ada! Heh.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SEMINGGU BAPA MENINGGAL - ACHEY RASA SERBA SALAH KEMBALI BERAKSI DI MLS2

"Sebenarnya untuk pengetahuan semua, saya ada minor trauma. Sebelum ini tak pernah kena... tapi malam suku akhir tempoh hari, saya menggigil masa nak naik pentas untuk buat persembahan.

"Memang sangat pelik. Walaupun saya mampu untuk buat persembahan, tapi tidak sebaik pada malam sebelum ini. Saya dengan arwah sangat rapat dan pemergiannya memang memberi kesan.

"Sejujurnya saya rasa bersalah... mungkin sebab saya, Mashuk tersingkir. Sebab masa buat persembahan, saya ada terfikir 'aku ni nak buat kelakar untuk orang padahal bapa baru meninggal'.

"Tapi itulah tanggungjawab dan tugas yang saya terpaksa dilakukan," kata pelawak Achey yang kembali membuat persembahan di Muzikal Lawak Superstar musim ke-2 (MLS2), selepas kehilangan bapa tersayang pada 19 Mac lalu.

Nampaknya kehilangan bapanya itu cukup mengganggu tumpuan Achey hingga menyebabkan dia gagal membawa kumpulannya, Mashuk untuk mara ke peringkat separuh akhir MLS.

Klik untuk gambar besar

Achey atau nama sebenarnya Mohd Nasir Hamzah juga mendedahkan dia berdepan trauma dan badannya menggigil sebelum naik ke pentas MLS2 yang berlangsung pada Jumaat lalu, iaitu genap seminggu selepas kematian bapanya.

Namun demi tanggjawab dan tugas, pelawak berusia 35 tahun ini tetap meneruskan persembahan biarpun hati berasa serba salah untuk berjenaka dalam keadaan dia masih bersedih.

Achey turut berterima kasih kerana ahli kumpulan Mashuk yang lain iaitu Shuk Sahar dan Mark Adam kerana memahami situasinya ketika itu.

Dalam pada itu, penyanyi lagu 'Yang Terindah' ini memberitahu ibunya antara individu yang memberi kekuatan untuk meneruskan persembahan pada malam itu selain isteri dan rakan-rakan baik.

Menurut Achey, dia juga meminta ibunya untuk menutup televisyen kerana tidak mahu persembahan lawaknya ditonton memandangkan seisi keluarga juga sedang dalam tempoh berkabung.

"Kekuatan saya adalah emak. Sebelum kembali ke ibu kota, saya minta izin dan minta maaf banyak-banyak dengan dia sebab ada tugas yang perlu saya buat, iaitu membuat jenaka dan membuat orang ketawa.

"Tapi saya berpesan pada mak supaya tutup TV dan jangan tonton program itu. Sebab saya tak nak emak tengok saya buat kelakar walhal ayah baru meninggal dunia... rasa macam tak hormat," ujarnya.

Allahyarham bapa kepada Achey iaitu Hamzah Salam dikejarkan ke hospital selepas tidak sedarkan diri di kediamannya di Segamat sebelum meninggal dunia pada 19 Mac lalu.

www.myartis.com / Sumber: mStar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


37 GAMBAR - MAJLIS RESEPSI HAFIZ SUIP & NUREFFY MERIAH

Jika pagi semalam telah berlangsung majlis akad nikah Hafiz Suip, 26, dan Nureffy Jasreel Abdullah, 23, kali ini pada sebelah malam pula diadakan majlis resepsi bertempat di Pullman Hotel Ballroom, Kuching, Sarawak.

Majlis yang berlangsung dengan meriah itu telah dihadiri oleh ahli keluarga, saudara-mara, teman rapat serta rakan-rakan artis.

Antara raka-rakan artis yang hadir ialah Akim Ahmad, Misha Omar, Aznil Hj. Nawawi, Isma AF7 dan Zul (2 By 2).

Dalam majlis tersebut, Hafiz dan isterinya itu keliahatan segak dan anggun menggayakan songket berwarna hijau.

Jom lihat!

GAMBAR LAIN:
Klik untuk size besar

Foto: #hafizeffywedding2016

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"BOLEH BERLAKON SAMPAI MATI" - TONY EUSOFF MASIH ANGGAP DIRINYA PELAKON

"Saya masih anggap diri saya sebagai seorang pelakon kerana itu merupakan pekerjaan yang saya sangat suka lakukan. Saya rasa saya boleh berlakon sampai saya mati kerana jika saya mempunyai kekurangan seperti kekurangan anggota badan namun saya masih boleh berlakon.

"Sebelum ini saya lebih memilih tawaran yang diberikan bukan sebab apa kerana sibuk dengan benda lain seperti perniagaan," kata pelakon Tony Eusoff yang mengakui ada alasan tersendiri selepas mengambil keputusan untuk mengurangkan aktiviti lakonan sejak beberapa tahun yang lalu.

Menurut Tony yang bakal terlibat dalam teater 'Ola Bola The Musical' yang akan dipentaskan tidak lama lagi, dia masih menganggap dirinya sebagai seorang pelakon walaupun sekarang ini kurang mendapat tawaran berlakon.

'Ola Bola The Musical' dipentaskan di Panggung Sari, Istana Budaya bermula 12 Februari ini sehingga 8 Mac 2019. Orang ramai boleh mula mendapatkan tiket Ola Bola The Musical bermula 15 Januari di Buyticket.Asia.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NYARIS DITIPU RM30K OLEH SCAMMER - DATUK SERI VIDA BUAT LAPORAN POLIS

Kita semua mengetahui telah ramai orang yang diperdayakan oleh scammer profesional ini melalui telefon sehingga mengakibatkan kerugiaan jutaan ringgit termasuklah jutawan kosmetik, Datuk Seri Vida, 46.

Perkara tersebut nyaris membuat Datuk Seri Vida tertipu apabila seorang lelaki mendakwa dirinya sebagai pengawai bank memaklumkan akaun peribadi Vida telah dibekukan kerana mempunyai tunggakan pinjaman peribadi bernilai RM30,000.

Menurutnya, lelaki berkenaan meminta nombor kad pengenalannya bagi tujuan pengesahan dan memaklumkan akaun peribadinya dibekukan kerana mempunyai tunggakan pinjaman peribadi sebanyak itu di Cawangan Karamunsing, Kota Kinabalu, Sabah.

"Pada mulanya saya tidak mengesyaki apa-apa kerana semua nombor telefon yang tertera memang betul, sama ada dari IPK atau bank serta setiap data peribadi yang dimaklumkan juga tepat.

Klik untuk gambar besar

"Namun, saya mula terkejut sebaik dimaklumkan akaun berkenaan terpaksa dibekukan kerana ada individu menyalahgunakan akaun terbabit bagi aktiviti pengedaran dadah.

"Beberapa panggilan terbabit turut bertanyakan mengenai butiran peribadi, termasuk akaun simpanan Tabung Haji dan Amanah Saham Bumiputera (ASB)," ujar Datuk Seri Vida.

Berikutan insiden tersebut, pemilik nama sebenarnya Datuk Seri Hasmiza Othman telah membuat laporan polis di Balai Polis Jelapang.

Sementara itu, dalam masa sama, pengasas Vida Beauty Sdn Bhd itu juga turut mengingatkan orang ramai agar lebih berhati-hati serta tidak terpedaya dengan mana-mana panggilan telefon yang meminta mereka mendedahkan data peribadi.

www.myartis.com / Sumber: Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


INDIVIDU SONGLAP DUIT DIREMAN 3 HARI, BAKAL DIBICARA - ANDI BERNADEE SALAHKAN DIRI

"Buat masa sekarang kes masih dalam peringkat siasatan dan belum ke mahkamah tapi tinggal satu peringkat saja barulah akan ke mahkamah. Sehingga kini saya belum terima lagi duit yang dia sudah ambil. Duit yang dia ambil itu merupakan bayaran untuk drama Perisik Cinta Tak Diundang.

"Hasil titik peluh saya bekerja dari awal tahun. Tapi saya percaya satu benda... mungkin bukan rezeki saya dan duit boleh cari. Tapi saya bersyukur juga benda ini terjadi kepada saya. Sekurang-kurangnya saya nampak benda ini awal sebelum saya terima tawaran dengan bayaran yang lebih besar.

"Apabila jadi macam ini, saya salahkan diri saya dahulu sebab terlalu mudah kesian dan percaya dekat orang. Sebab cara saya kenal dia pun berdasarkan simpati saya sebab dia anak yatim tapi tak sangka dia ambil kesempatan terhadap saya," ujar penyanyi Andi Bernadee yang mendedahkan wang sebanyak RM70,000 yang didakwa diambil rakan baiknya ialah hasil bayaran untuk drama Perisik Cinta Tak Diundang.

Bagaimanapun, Andi atau nama sebenarnya, Andi Azrul Andi Mapangile, berkata, kes berkenaan masih dalam siasatan polis dan dia bakal dibicarakan di mahkamah tidak lama lagi.

Klik untuk gambar besar

Dalam pada itu, Andi bersyukur perkara yang berlaku itu memberi pengajaran buat dirinya dan mempunyai hikmah tersembunyi. Penyanyi lagu 'Kais Pagi Kais Petang' itu menganggap apa yang berlaku merupakan kesalahannya sendiri yang terlalu mudah mempercayai orang.

Terdahulu, Andi mendakwa ditipu rakan baik yang juga pembantu peribadinya sehingga melibatkan kerugian sebanyak RM70,000. Susulan itu, penyanyi dan pelakon berusia 30 tahun itu membuat laporan di Ibu Pejabat Balai Polis (IPD) Dang Wangi, Kuala Lumpur.

Dakwa Andi individu tersebut menggunakan aplikasi WhatsApp miliknya untuk berkomunikasi berkaitan urusan kerja yang melibatkan transaksi bayaran.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENANG KES TUNTUTAN MUTAAH - RITA RUDAINI LUAH RASA SYUKUR

Rita Rudaini yang beberapa kali turun naik mahkamah dan menerima pelbagai tomahan dan kritikan daripada masyarakat serta bekas suaminya telah berkongsi rasa gembira dan syukur bersama peminatnya di laman Instagram setelah menang kes tuntutan mutaah terhadap Aidil Zafuan walaupun mendapat 10 peratus daripada jumlah asal RM300,000.

"Alhamdulillah, orang menipu takkan ke mana. Allah sentiasa bersama orang yang dianiaya. Sebelum ini ada seorang hamba Allah mendakwa saya sebagai seorang isteri yang tidak layak untuk mendapat tuntutan mutaah iaitu haknya sendiri.

"Alhamdulillah Allah maha adil dan maha mengetahui. Syukur ya Allah. Kemenangan berpihak pada orang yang benar. Syukur, saya menang dalam kes mutaah dan saya telah diisytiharkan oleh mahkamah bahawa saya layak untuk mendapat mutaah,” antara kata-kata Rita di laman Instagram miliknya.

Klik gambar untuk size besar

"Sebelum ini saya pernah cakap, bukan wang yang saya cari atau menjadi ukuran tetapi maruah saya sebagai seorang isteri dan ibu yang saya perjuangan! Terima kasih atas doa ibu, anak-anak, famili dan peminat semua. Allah akan tolong orang yang benar. Apa yang saya perjuangkan adalah maruah wanita. Alhamdulillah... mahkamah putuskan saya layak dapat mutaah... syukur.

"Alasan dia bagi yang saya memang tak layak langsung dapat mutaah adalah sebab saya tak masak, tak gosok baju dan tak kemas rumah. Syukur Allah maha adil," tulis Rita di laman IGnya.

Perkongsian Rita mendapat sokongan daripada peminatnya yang juga sentiasa mengikuti perkembangan pelakon ini. Apa pun, tahniah Rita kerana tidak pernah berputus asa dalam memperjuangkan hak anda dan anak-anak.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ALHA ALFA BENGANG DENGAN TINDAKAN BEKAS ISTERI: "SERIUS TAK PERNAH MENGANDUNG?"

"Saya memang nak move on tapi satu Malaysia sekarang ingat saya penipu! Ok takpe main kasar ek.. Apa niat awak pun saya tak tau.. Sabar sabar saya, saya perlu tegakkan kebenaran dari orang ingat saya menipu! Saya paling pantang penipu! Awak tau kan? Saya hormat awak walau macam-macam berlaku kat saya. Saya terima kali ni je saya minta awak cuci nama saya!

"Memang mudah mulut berbicara tapi najis yang terpalit kat muka saya ni nak letak mana?? Saya tau awak akan tertekan..Saya juga! Kalau awak main game macam ni, jom sama-sama rasa. Saya sibuk jaga aib awak, aib saya awak mainkan..Ini coretan akhir untuk anda semua! Lepas ni saya takkan bercakap lagi pasal ni.

"Saya kena bersihkan nama saya. Lantaklah orang nak kata saya bodoh hal rumah tangga nak canang, biar orang kata saya lembik. Biar orang kata saya menggelupur nak tegakkan diri..Saya ada maruah! Selagi saya senyap orang caci maki saya sebabkan awak," tulis usahawan kosmetik yang juga jurusolek popular, Datuk Alha Alfa di Instagram Stories.

Klik untuk gambar besar

Alha menegaskan dia perlu mempertahankan maruah diri yang sudah tercemar serta menegakkan kebenaran. Kata Alha, dia tidak boleh mendiamkan diri walaupun pelbagai kata cemuhan dilemparkan kerana menjaja cerita hal rumah tangga.

Alha atau nama sebenarnya Abdul Al-Halim Mohd Al Fadzil, 32, berkongsi perbualannya bersama bekas isteri, Noor Azlin Ismail di aplikasi whatsApp. Menerusi 'screenshot' itu mendedahkan Azlin telah memakan jamu dalam kuantiti yang banyak sehinggakan menyebabkan keguguran.

"Ok jadi kalau sebagai suami tak gembira ke saya dapat berita ni?? Awak bagitau gugur pun saya gembira je yang penting awak sihat. Tapi bila saya sakit dikecam macam ni, awak boleh sama naik. Takpelah saya redha. Awak menang kat dunia," tulis Alha.

Dalam pada itu, Alha menyatakan ini adalah pendedahan yang terakhir yang dilakukannya bagi membersihkan nama: "Terima kasih bagi saya harapan selama ini. Apa ja awak minta saya tak bagi?? Kenapa bila macamni awak jatuhkan nama saya macamni sekali?? Orang cakap saya gila!

"Saya selesai! Selepas ini tidak ada lagi! Janji! Saya hanya insan hina yang nak tegakkan kebenaran. Ini je ruang yang saya ada. Kalau awak rasa saya mengabaikan awak, awak pulak buat apa kat saya tu? Its over!" tulisnya lagi.

Terdahulu, Azlin menafikan dirinya hamil dengan membalas komen salah seorang pengikutnya di Instagram (IG). Alha mengesahkan bahawa dia dan Azlin kini sudah bercerai selepas enam bulan hidup bersama.

www.myartis.com / Sumber & foto: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SELEPAS 6 TAHUN - ERRA FAZIRA HADIAHKAN SINGLE 'MENANGKAH CINTA'

Akhirnya setelah sekian lama iaitu enam tahun, penyanyi dan pelakon, Erra Fazira hadir dengan single terbaharu berjudul 'Menangkah Cinta'. Erra atau nama sebenarnya Fazira Wan Cek, 45, berkata, kali terakhir dia muncul dengan lagu single adalah pada tahun 2013 menerusi lagu 'Hanya Kau' gandingan duet bersama Datin Seri Paduka Umie Aida.

"Alhamdulillah. Terima kasih buat semua yang menyokong dan mendoakan saya. Penantian selama ini sudah berakhir dan terimalah Menangkah Cinta," titip Erra menerusi Instagram miliknya semalam yang mendapat pelbagai komen dan reaksi serta pujian akan kelunakan suara dan auranya yang masih ampuh seperti dulu.

'Menangkah Cinta' mendapat sentuhan daripada penyanyi nasyid dan komposer Hafiz Hamidun serta lirik oleh Iman Imran. Sejak video lirik lagu tersebut dimuatnaik di laman YouTube semalam, ia telah ditonton lebih daripada 15,000 kali tontonan serta mendapat 1.3 juta tanda suka. Lagu tersebut turut boleh didengari menerusi semua platform muzik digital seperti Joox, Sptify dan iTunes.

Terdahulu, Erra yang terkenal dengan jolokan Primadona Filem Melayu itu turut tampil menerusi filem bergenre seram dan cemas berjudul 'Wangi' yang telah menemui penonton 5 September lalu dan turut menampilkan gandingan pelakon Sharnaaz Ahmad, Syazwan Zulkifly serta Nabila Huda.

Klik untuk gambar besar

www.myartis.com / Sumber & foto: Kosmo & Instagram Erra Fazira

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA ADA TANYA KHABAR MEREKA" - ACHEY BIDAS KENYATAAN BALU HARUN SALIM BACHIK

Sebelum ini, balu Harun Salim Bachik iaitu Surianti Mohd Nor mengadu kini hidupnya terhimpit dan mendakwa Achey menipu kerana pelawak itu tidak pernah bertanya khabar tentang anaknya serta memberikan 'share' perniagaan bersama arwah kepada beliau.

Disebabkan kenyataan tersebut, Achey telah dikritik dan dikatakan hanya cuba mencari publisiti dan menunjukkan kebaikan beliau sedangkan Achey sama sekali tidak pernah menolong keluarga Harun Salim Bachik.

Achey atau nama sebenarnya Mohd Nasir Hamzah, 29, bagaimanapun menjelaskan bahawa perkara tersebut terdapat salah faham kerana pertanyaan khabar itu sebenarnya diajukan kepada anak sulung bekas isteri pertama Harun dan bukannya melalui Surianti.

"Saya rasa perkara ini hanya salah faham sahaja. Sebenarnya, saya ada bertanya khabar mengenai keluarga arwah abang Harun. Dan pertanyaan itu diajukan kepada anak kepada isteri pertama arwah.

"Dah alang-alang bertanya, saya tanya sekali mengenai anak-anak isteri kedua arwah juga. Itu sahaja," ujarnya dipetik sebagai berkata.

Mengenai pemberian 'share' beliau kepada Surianti dan anak-anak, Achey berkata yang dia enggan membicarakan hal tersebut dengan lebih lanjut kerana beliau tidak ada sebarang urusan perniagaan bersama Surianti.

"Macam ini lah, apa yang saya boleh jelaskan, saya dan Surianti tidak ada apa-apa jalinan perniagaan pun.

"Kalau boleh saya tak mahu ulas lebih lanjut, takut isu lain pula yang timbul dan menjadi punca salah faham berlaku.

"Saya menjalankan bisnes pun dengan anak kepada isteri pertama arwah, bukan dengan Surianti," jelasnya.

Sementara itu, Achey berkata, dia tidak sangka isu tersebut menjadi berita utama dan terkejut dengan kenyataan yang diberikan Surianti.

"Saya terkejut perkara ini menjadi isu. Saya ini orang luar, takkan nak masuk campur hal keluarga mereka.

"Niat saya sebelum ini pun sekadar mahu bertanya khabar, memandangkan arwah Harun baik dengan saya dan kami saling berkongsi masalah. Mungkin perkara ini hanyalah salah faham antara dua pihak," katanya.

Untuk rekod, Surianti berkahwin dengan Allahyarham Harun Salim Bachik pada tahun 2000. Mereka dikurniakan dua cahaya mata iaitu Hakeem Sufy Al-Rashid, 14, Siti Hazeera Sofea, 12,

Menerusi perkahwinan pertama dengan Martinah Ahmad, Harun memiliki empat orang anak namun perkahwinan pertama itu tidak bertahan lama.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"DOAKAN SAYA TERUS ISTIQOMAH" - SELESAI TUNAI UMRAH, NETIZEN NASIHAT FARA SALLEH BERHENTI 'KACAU' SUAMI ORANG

"Selesai perjalanan umrah saya. Alhamdulillah permulaan tahun baru islam yang baik buat saya Inshaa Allah dan permulaan perubahan umur yang baik juga buat saya. Doakan saya terus istiqomah ♥ Terima Kasih Mak 💓," tulis wanita yang pernah dikaitkan sebagai skandal pelawak Shuk Sahar iaitu Fara Salleh menerusi laman Instagram miliknya.

Pasti ramai yang mengetahui tentang pergelutan rumah tangga Shuk dan isterinya, Rossa Sera selepas beberapa kali pelawak itu berlaku curang sehingga menyebabkan perkahwinan mereka bakal menemui titik noktah.

Begitu juga dengan nama Fara Salleh yang cukup terkenal dengan dakwaan dari sesetengah pihak yang mengatakan dia merupakan orang ketiga dan menjadi punca keruntuhan rumah tangga mereka.

Klik untuk gambar besar

Selepas sering terpalit dengan kontroversi tersebut, Fara kini dilihat mengambil pendekatan untuk mendiamkan diri sehingga desas-desus itu kembali surut dengan sendirinya.

Lama mendiamkan diri, baru-baru ini wanita berusia 29 tahun itu memaklumkan dirinya telah selesai mengerjakan ibadah umrah menerusi beberapa hantaran di Instagram.

Maninjau di ruangan komen, perkongsian itu telah mendapat pelbagai reaksi daripada orang ramai. Ada yang meluahkan rasa bangga melihat perubahan dirinya dan ada juga yang mendoakan agar Fara tidak lagi mengulang kesilapan lalu dan menganggu suami orang lagi.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SUAMI TAK HADIR MAHKAMAH - LUFYA OMAR KESAL, TERKILAN

"Terkilan sebab perkara ini boleh diselesai dan 'disembuhkan' dengan cepat. Ia bukan membabitkan soal saya dan dia sahaja, tetapi anak kami juga. Saya kena sembuh daripada kesakitan ini. Selama ini, saya seperti didera jiwa. Siapa yang kahwin nak bercerai, tapi saya dapat petunjuk sebaliknya. Saya tidak mahu lagi terus berada dalam perkahwinan yang penuh toksik ini," kata pelakon Lufya Omar yang kesal apabila suaminya, Dr Che Muhammad Hafiz tidak hadir pada sebutan kes permohonan cerai mereka di Mahkamah Rendah Syariah Subang Bestari, pagi tadi.

Lufya atau nama sebenarnya, Lutfyah Sheikh Omar berkata, suaminya sudah diberi notis awal untuk hadir ke mahkamah, namun gagal menunjukkan muka. Ditanya mengenai tindakan suami membuat laporan polis atas dakwaan tuduhan dilemparkan Lufya keterlaluan, pelakon ini berkata, dia belum menerima apa-apa makluman daripada pihak berkuasa: "Saya berani kerana benar. Hendak saman atau apa-apa sekali pun saya bersedia," jelasnya yang turut mendakwa sudah lebih empat bulan digantung tak bertali.

Dalam prosiding itu, peguam syarie, Fadhlina Siddiq yang mewakili Lufya memaklumkan saman kepada defendan diserahkan di tempat kerjanya di Jempol, Negeri Sembilan pada 7 Oktober lalu: "Pihak kami tiada maklumat mengenai ketidakhadiran defendan pada hari ini dan memohon tarikh lain untuk sebutan permohonan cerai mengikut Seksyen Seksyen 47 Enakmen Undang-undang Keluarga Islam (Negeri Selangor) 2003".

Klik untuk gambar besar

Hakim syarie, Shukran Yusof menetapkan 18 November depan bagi kedua-dua pihak hadir dan memaklumkan prosiding boleh diteruskan Jawatankuasa Pendamai (JKP) dan Hakam. Bintang 'Mahar Tanpa Cinta' itu mendirikan rumah tangga dengan Hafiz pada 26 November 2016. Mereka dikurniakan anak perempuan, Laana Haura, yang berusia dua tahun.

Pergolakan rumah tangga Lufya dan suami 'dihidu' media pada Oktober, tahun lalu hingga diperkatakan ramai. Ada pihak mendakwa pasangan terbabit mahu berpisah. Namun, menerusi Instagram (IG), Lufya menjelaskan perkahwinan mereka masih utuh dan meminta orang ramai tidak membuat spekulasi. September lalu, rumah tangga pasangan ini kembali menjadi bualan apabila pelakon itu memuat naik status mendakwa suaminya tidak menjalankan tanggungjawab selepas tiga bulan berkahwin.

www.myartis.com / Sumber & foto: Berita Harian, Instagram Lufya Omar & Dr Che Muhammad Hafiz

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ISTERI SAYA SPORTING..." - AWIE KATA ISTERINYA TAK CEMBURU KONGSI PENTAS BERSAMA ERRA

Sering menjalinkan kerjasama dengan primadona filem Melayu, Erra Fazira sejak kebelakangan ini, penyanyi rock legenda, Datuk Awie menjelaskan, isterinya, Datin Sharifah Ladyana Syed Samsuddin tidak cemburu berhubung perkara tersebut.

Awie yang juga seorang pelakon berkata, isu terbabit tidak pernah timbul antara dirinya dan isteri. Bahkan, Tambahnya, Sharifah sangat memahami dan teruja setiap kali dia dan Erra bekerjasama.

"Tiada isu antara kami kerana isteri saya memang sporting mengenainya. Malah, dia telah memberikan kebenaran dan sangat teruja. Sebab dia pun peminat Erra. Jadi, semuanya baik-baik sahaja, tiada perasaan cemburu.

"Berpuluh tahun saya dah kenal dia. Kami banyak tolak ansur dan faham antara satu dengan lain. Dulu pernah bertunang, kecewa, putus dan hujungnya kembali bersahabat. Insya-Allah, saya tidak mempunyai masalah untuk bekerjasama dengannya," ujarnya.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DISERANG JANTUNG KETIKA MEMANDU - MENANTU MEK HABSAH MENINGGAL DUNIA

Kejadian kemalangan ketika sedang memandu untuk ke tempat kerja pagi hari ini, Rosmawaty Rahamis tidak menyangka yang dilihatnya itu sebenarnya membabitkan suaminya, Mohd Husri Husin, 51.

Suaminya yang juga pengarah filem, dokumentari dan penulis skrip meninggal dunia akibat serangan jantung ketika sedang memandu sebelum terbabas melanggar tiang elektrik di tepi jalan kira-kira jam 10 pagi, hari ini.

Rosmawaty yang juga anak kepada artis veteran, Mek Habsah berkata, kebiasaannya mereka akan bersama-sama menghantar anak bongsu ke Tadika di Seri Gombak pada jam 8.30 pagi sebelum bersarapan di mana-mana kedai. Bagaimanapun, Rosmawaty tidak dapat keluar bersama suaminya kerana perlu bersiap untuk ke tempat kerja pada jam 10.30 pagi.

"Jam 10.30 pagi saya ada buat kerja sambilan. Suami memang tahu dan memang dia nak hantar saya ke tempat kerja, tapi saya suruh dia pergi dengan anak, manakala saya nak bersiap. Nanti bila dia balik boleh hantar saya pula. Namun, saya tunggu dia selama satu jam tetapi dia tak muncul. Saya cuba menghubunginya tetapi tiada jawapan," katanya yang kemudian membuat keputusan memandu sendiri untuk pergi bekerja.

Rosmawaty berkata, ketika dalam perjalanan, dia terserempak dengan kejadian kemalangan. Rosmawaty yang pernah membintangi filem 'Ranjau Sepanjang Jalan' itu berkata, polis menjelaskan jenazah suaminya berada dalam kereta dan memintanya bersabar kerana sudah disahkan meninggal oleh pasukan paramedik yang tiba.

"Saya nampak kereta Perodua Kancil warna merah yang melanggar tiang lampu dan mula rasa tak sedap hati. Saya telefon anak di rumah sekiranya polis ada hubungi dia, tapi katanya tiada. Saya kemudian buat pusingan U menuju ke arah kereta itu. Saya beritahu apa yang berlaku kepada polis dan bertanyakan keadaan suami.

"Arwah mengalami calar di bahagian lengan dan kaki akibat terkena kaca cermin depan yang pecah. Saya dimaklumkan dia mengalami serangan jantung. Saya dan enam anak reda dengan pemergiannya. Keadaannya seperti sedang tidur dan tersenyum," katanya mengakui suaminya memang ada masalah jantung.

Husri pernah menjadi penerbit Selamat Pagi Malaysia dari 1994 hingga 2000. Allahyarham juga pernah mengarah filem 'Uncle Usin' lakonan Johan Raja Lawak dan Zizan Razak pada 2012. Jenazahnya dikebumikan di Tanah Perkuburan Islam, Rantau, Negeri Sembilan malam, hari ini.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAN ELOK CARI KERJA FAEDAH... DARI DUK MENGKHINZIR KAN ORANG..." - EZAD LAZIM

Menerusi entri yang dimuat naik di laman Instagram, penyanyi Ezad Lazim memberitahu ada menerima 'direct message' daripada seorang yang tidak dikenali.

Kongsi penyanyi berusia 41 tahun ini, dia telah menerima mesej yang berunsur cacian. Lalu, Ezad meluahkan rasa kesal dan menyifat tindakatersebut sebagai satu sikap yang tidak bermoral.

"Dah dah la tu dik oiii... Bawak bertenang k... dah block dah haritu... adik bukak acc lain pulak...?? Kang elok adik cari kerja yg berfaedah time covid 19.. doakan kita semua dipermudahkan kesulitan itupun dah terbaik dik...

Klik untuk gambar besar

"Dari duk mengkhinzir kan orang..... tak membantu negara langsung dari segi sosial mental mahupun ekonomi....(maaf abang terlebih pulak susun ayat ni)," tulisnya.

Melihat di ruangan komen, rata-rata peminat turut meluahkan rasa marah dengan tindakan individu berkenaan.

www.myartis.com / Sumber & foto: Medai Hiburan & Instagram Ezad Lazim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UPDATE: YUSRY DAN LISA BERHONEYMOON PART 3

UPDATE:
Lagi gambar-gambar Yusry dan Lisa ketika berhoneymoon di Eropah. Gambar dirakam sendiri oleh Yusry yang masih baru berjinak dalam dunia instagram. Enjoyzz!

Klik untuk imej besar...

LAGI 17 GAMBAR SELEPAS INI...

Lisa sedang khusuk merakam detik indah...

EXTRA:

Melawat The dungeon


ADAM CORRIE: "TULIS NAZRI BIN ABDULLAH..... USTAZ TANYA CAKAP ADAM CORRIE"

Pelakon Adam Corrie mengakui pada mulanya dia sering mengabaikan laungan azan, sebelum memeluk agama Islam pada tanggal 13 Julai 2007 yang menjadi detik bersejarah buatnya: "Apabila saya mula menjejakkan kaki ke Kuala Lumpur, saya aktif saya mula lupa diri dan banyak berhibur, saya tidak mendengar orang azan, orang berzikir dan mengaji.

"Sedangkan masa di negeri asal (Pulau Pinang) saya suka dengar orang mengaji, tetapi apabila saya masuk KL, saya dah tak ada perasaan untuk dengar semua benda-benda itu," tutur Adam yang memegang watak antagonis dalam mana-mana atau drama.

Adam turut mengakui bahawa dia gemar berhibur di kelab. Beberapa minggu kemudian, Adam mengenali beberapa sahabat lain lalu nekad memeluk Islam. Malah, Adam ketika itu sudah mempunyai idea untuk nama Islamnya sebelum mengucap syahadah keesokan harinya.

Klik untuk gambar besar

"Saya suka layan live band sehingga minum minuman alkohol samapi habis. Tapi satu hari, saya pergi tempat yang sama, tapi segelas pun saya tak habis dan tiba-tiba telinga saya berdesing dah rasa sakit. Saya juga tidak boleh terima persekitaran di situ (kelab) sebab saya rasa rimas dan saya bergegas keluar dari situ.

"Automatik Allah nak beri hidayah kepada seseorang itu, saya tinggalkan semua. Alhamdulillah. Dekat rumah saya dah tulis siap-siap nama Islam iaitu Nazri Bin Abdullah, tapi sampai di pejabat Islam, saya mula mengucap syahadah, ustaz tanya apa nama Islam, saya cakap Adam Corrie.

"Saya pun tak tahu dari mama datangnya nama Adam itu. Corrie tu tak apalah, memang nama aasal saya. Alhamdulillah dengan izin Allah dan semuanya berjalan lancar ketika itu," kongsi bapa kepada seorang cahaya mata, Adam Fateh Lee.

www.myartis.com / Sumber & foto: Media Hiburan & Instagram Adam Corrie

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK BUAT PARTI DI RUMAH, AZHAR SULAIMAN PENING NAK MONITOR: "BILA MOMMY DIA TAKDE... THE 1ST & THE LAST OK KASIH"

"Bila Kasih buat All Girls Party @ home bila Mommy dia takde... Penat koi kena monitor wehhh: The 1st. & The Last Ok Kasih!!!" itulah tulis pelakon Azhar Sulaiman menerusi aplikasi TikTok dimana ia menjadi perhatian apabila meluahkan rasa penat menjaga seorang lagi anak gadisnya, Kasih Leia Ixora yang sedang berparti bersama serta rakan-rakannya di rumah.

Menerusi video tersebut, turut dapat dilihat parti berkenaan dihiasi dengan lampu kecil serta meja makan dipenuhi dengan makanan dan minuman.

Azhar turut menulis kapsyen berseloroh mengatakan dia penat untuk menjaga menjaga anaknya serta mengatakan 'aktiviti' tersebut adalah yang pertama dan terakhir.

Klik untuk gambar besar

Perkongsiannya itu mendapat pelbagai reaksi daripada netizen yang berpendapat adalah lebih baik jika anak-anak bergembira di rumah sambil dipantau ibu bapa berbanding di kelab malam.

Bagaimanapun, ada netizen mendakwa terlihat botol minuman beralkohol dalam video berkenaan. Tidak kurang juga ada yang mengucap panjang melihat video tersebut serta mempersoalkan budaya apa yang ditonjolkan dalam perkongsian tersebut.

Dalam pada itu, ada netizen mengingatkan buat mereka yang ingin mengecam bahawa setiap orang ada kehidupan yang berbeza dan cara keluarga mereka juga berbeza.

  ________ IKLAN ________ NEW HOT ARRIVAL TUDUNG BAWAL LAZY/INSTANT BAWAL LAZY TRAVEL MOSSCREPE BIDANG 45" Siap jahit bahagian dagu dan ada 20 pilihan Warna yang menarik.
Tudung bawal yang sangat mudah digayakan kerana kainnya yang sejuk
terletak dan selesa dipakai. Material tidak jarang dan tidak pekakkan
telinga, malah ia sesuai dipakai secara casual ataupun cara lain.  MAKLUMAT:

Material: Mosscrepe Premium

Bawal Mosscrepe Premium High Quality

Size: Bidang 45"
PENGUKURAN:

Labuh dari dagu ke bawah :+-22 inc

Labuh dari atas awning ke belakang :+-30 inc

100% Authentic guarantee (asli) daripada Shopee atau wang dikembalikan.

Beli kat sini :

KLIK DISINI ATAU GAMBAR UNTUK BELI
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BELUM DIKURNIA ZURIAT - HAZAMA & ISTERI REDHA

"Apabila melihat orang lain yang kahwin lambat daripada saya, tetapi sudah ada anak, saya akui agak cemburu.

"Saya selalu bertanya pada diri bila pula giliran saya. Saya gembira untuk mereka. Mungkin belum rezeki saya dan isteri.

"Memang sedih, tapi saya sudah dimaklumkan mengenai keadaan isteri apabila tiub fallopio sebelah kirinya perlu dibuang, jadi peratusan untuk hamil semula agak sukar.

"Kalau ada pun, kemungkinan untuk gugur semula boleh terjadi kerana bukaan tidak bagus," kongsi penyanyi Hazama yang mengakui timbul perasaan cemburu setiap kali melihat orang lain yang sudah mempunyai anak.

Bagaimanapun, penyanyi lagu 'Relakan Jiwa' itu dan isteri, Genervie Kam redha dengan apa yang dilalui mereka ketika ini.

Klik untuk gambar besar

Menjelaskan bahawa apa yang dilalui mereka ketika ini ada hikmahnya, Hazama sangat memahami bahawa isterinya memang inginkan cahaya mata lebih-lebih lagi usianya kini sudah 38 tahun.

"Bagi menjaga dan menyenangkan hati isteri, saya selalu cakap Allah sengaja tidak berikan anak lagi kerana inginkan kita ada kualiti masa bersama sebagai suami isteri”

"Memang ada cara lain untuk dapatkan anak seperti teknik IVF, tetapi saya tak nak ke arah itu dulu. Kalau boleh nak cuba cara normal juga.

"Lagi satu, saya beranggapan sudah tiba masanya kena betulkan diri dulu. Mungkin baru ada rezeki," katanya.

Pasangan yang sudah berkahwin mana yang tidak mahukan cahaya mata dan begitu juga dengan Hazama dan isterinya.

Apapun, keluarga kedua-dua belah pihak tidak pernah mendesak serta memahami situasi yang berlaku. Sama-samalah kita doakan agar urusan Hazama dan juga isteri untuk mendapat cahaya mata dipermudahkan.

www.myartis.com / Sumber: Harian Metro

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


"PENAT YANG BAHAGIA" - PERJALANAN  PENUH CABARAN, FARAH LEE KINI MILIKI KERETA MEWAH

Personaliti media sosial, Farah Lee menerusi satu entri terbaru yang dimuat naik di laman Instagram, tampil berkongsi detik bahagia dan kejayaannya dimana dia kini telah berjaya membeli sebuah kereta mewah.

Menurut Farah yang juga bekas isteri kepada pengacara Ally Iskandar itu, pelbagai cabaran dihadapi sebelum mampu meraih kejayaan yang diperoleh kini.

Hal ini demikian kerana, Farah dikatakan terpaksa menempuh ujian yang besar dalam hidup termasuklah bidang perniagaan yang diusahakan olehnya.

Klik untuk gambar besar

Katanya, banyak juga pengorbanan yang dilakukan demi kesejahteraan anak sehingga dirinya dilihat rela berkorban masa dan juga tenaga.

Tidak kurang juga, beliau tampil mendedahkan perjalanan hidupnya agak sukar kerana banyak pihak seakan kurang senang dengan dirinya dan bertindak melemparkan kata-kata negatif kepadanya.

Namun begitu, segala kerja keras dan usaha gigih dahulu seakan berhasil apabila kehidupannya kini dilihat makin berjaya apabila impiannya untuk memiliki sesuatu yang mewah kini telah mampu direalisasikan olehnya sendiri.

Untuk rekod, Farah dilihat membeli sebuah kereta jenama Mercedes beserta nombor plat kenderaan yang eksklusif yang dikatakan bernilai ratusan ribu ringgit.

Terdahulu, Farah telah melangsungkan pernikahan dengan Ally namun hubungan itu musnah apabila kedua-dua mereka memutuskan untuk bercerai. Hasil perkongsian hidup tersebut, mereka dikurniakan seorang cahaya mata bernama Maream Esabel.

www.myartis.com / Sumber & foto: Beautifulnara & Instagram Farah Lee

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


31 GAMBAR - SEKITAR MALAM BERINAI AMYRA ROSLI & AMAR BAHARIN

Bakal melangsungkan majlis akad nikah esok (11 November), pasangan Amyra Rosli dan Amar Baharin telah mengadakan majlis malam berinai mereka semalam.

Majlis ini bertambah seri dengan diiringi suara merdu kumpulan marhaban artis-artis tanah air antaranya Datuk Yusni Hamid, Datin Aspalela, Zalifah Ibrahim, Normah Damanhuri, Mak Jah, Norlia Ghani, S Rohani, Ayati Tasrip dan ramai lagi.

Difahamkan, sementara menunggu inai kering.. pasangan ini telah menghiburkan tetamu yang hadir dengan menyanyikan lagu duet iaitu lagu 'Heart' nyanyian asal oleh Acha Septriasa dan Irwansyah.

Jom tengok!

GAMBAR LAIN:
Klik untuk size besar

Foto: Amyra Rosli - #amyramar - Hlive - aamyraroslisupporters - amyraamarzoners - gee.ef

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PU SYED GELAR BTS 'SETAN' TERSEBAR DI PORTAL KOREA - PEMINAT MALAYSIA MALU

Nampaknya kenyataan Pencetus Ummah (PU) Syed menggelar kumpulan Kpop terkenal, BTS sebagai 'setan' yang mahu menyesatkan umat Islam di Malaysia itu sehingga masih lagi hangat.

Kenyataan beliau itu sudah tular dan bukan saja menjadi perhatian di Malaysia, malah sebuah portal dari Korea Selatan iaitu Koreaboo turut melaporkan isu tersebut dan kini menjadi perbualan peminat antarabangsa.

Susulan penularan isu, rata-rata peminat Malaysia meluahkan rasa malu dan kecewa dengan peminat BTS dari luar negara berikutan apa yang telah terjadi.

Dalam pada itu, ada yang mengatakan kenyataan PU Syed itu hanya memberikan imej buruk kepada Malaysia. Kata netizen lagi, isu itu juga sekaligus membuatkan ramai orang luar akan memandang serong terhadap Malaysia.

Klik untuk gambar besar

Malah netizen juga mengatakan, agama Islam tidak mengajar umatnya untuk menghina orang lain dan sebagai pendakwah sepatutnya menunjukkan contoh serta teladan yang baik.

Semakin hari, banyak pula kontroversi melibatkan pendakwah. Sebaiknya sebagai pendakwah mereka sepatutnya tunjukkan keperibadian Islam yang indah dan aman untuk menarik orang bukan Islam mengenali agama Islam.

Sebagai seorang pendakwah, sepatutnya beliau membuat teguran dengan lebih sopan tanpa mengeluarkan sebarang perkataan berbaur penghinaan terhadap orang lain. Islam juga tidak pernah ajar untuk berdakwah secara kasar.

Pernah dengar pepatah, niat itu tidak menghalalkan cara? Niat hendak berdakwah itu baik dan murni tetapi tidak perlu sampai hendak menghina orang lain.

www.myartis.com / Sumber: Rotikaya & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERIN MALEK DIDAKWA SUDAH BERSALIN?

Macam-macam hal... dulunya Lisa Surihani kini Erin Malek pula didakwa sudah bersalin hanya gara-gara sekeping gambar bayi kembar.

Dek kerana itu, ramai yang turut mengucapkan tahniah dan berkongsi rasa gembira atas kelahiran tersebut namun perkara itu dinafikan oleh empunya badan sendiri.

"Saya belum bersalin lagi. Anak dalam kandungan ini lambat lagi keluar," ujar Erin yang menafikan khabar angin tersebut malah gambar bayi kembar yang tersebar itu juga bukanlah gambar darinya.

Klik gambar untuk size besar

Sebelum ini, Erin juga turut dilanda kontroversi di mana dia dikatakan menjalani proses rawatan kesuburan di luar negara untuk mendapatkan anak kembar. Bagaimanapun, Erin turut menafikan dakwaan tersebut.

Erin yang mendirikan rumah tangga bersama Farriz Fauzy pada 10 Oktober 2014 itu dijangka melahirkan anak sulungnya pada bulan ini. Semoga segala proses melahirkan anak kembar ini nanti akan dipermudahkan.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BERANG KELUARGA DISAMAKAN DENGAN KHINZIR - MARSHA AKAN BUAT LAPORAN POLIS

Penyanyi dan juga pelakon Marsha Milan baru-baru ini telah memuat naik satu perkongsian di InstaStory miliknya dimana dia meluahkan rasa terkejut apabila mendapat kiriman mesej dalam IG oleh seorang individu lelaki yang melemparkan kata-kata kesat kepadanya.

Apa yang membuatkan Marsha atau nama sebenarnya Marsha Milan Londoh, 36, berang apabila individu yang menggunakan nama akaun Instagram @muhammadzulhakim44 itu turut menyamakan diri dan keluarganya seperti khinzir.

Dalam entri tersebut, bekas peserta Akademi Fantasia musim ketiga itu berkongsi tangkap layar mesej dia dimarahi lelaki itu tanpa sebarang sebab.

"Saya Hakim, Saya benci berlakon macam awak. Awak macam rosak rumah tangga orang. Sudahlah perangai awak tak berubah sampai sekarang. Awak dan keluarga awak bodoh dan babi. Muka awak macam babi (sambil memberi emoji khinzir). Awak perempuan tak ada maruah," tulis individu berkenaan.

Membalas mesej tersebut, Marsha ternyata marah dah berkata akan melaporkan perkara itu pada pihak polis: Astaghfirullah. Mengucap dik. Ini sudah melampau. Saya akan buat laporan polis," balas Marsha.

Dalam perkongsian itu juga, pelakon drama 'Rindu Awak Separuh Nyawa' itu turut mengingatkan netizen supaya menjaga tutur kata dan menghormati orang lain terutama jika melibatkan keluarga.

Sebelum ini, Marsha ada berkongsi kejadian apabila dia dimaki hamun oleh netizen yang berang dengan wataknya sebagai Nurul Huda dalam drama Rindu Awak Separuh Nyawa.

Ujarnya, setiap hari dia akan mendapat mesej makian daripada netizen sehingga ada yang mengugut mahu menampar dan menggelarnya perempuan miang kerana terlalu geram dengan watak tersebut.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IBU BAPA KOTA JANJI DATANG BERI SOKONGAN - SHILA AMZAH GEMBIRA, SEKALIGUS HAPUS SPEKULASI RUMAH TANGGA

"Mereka memang sudah berjanji akan datang sekiranya saya layak ke peringkat separuh akhir dan final. Insya Allah final nanti mereka juga akan datang," tutur penyanyi Shila Amzah meluahkan rasa gembira apabila ibu bapanya datang memberikan sokongan untuknya ketika membuat persembahan di separuh akhir Gegar Vaganza musim ke-9 (GV9) yang berlasung malam tadi.

Penyanyi lagu 'Patah Seribu' itu menjelaskan ketiadaan ibu bapanya memberi sokongan di Auditorium Majlis Bandaraya Shah Alam (MBSA) sepanjang dia berentap dalam program  itu disebabkan mereka sibuk dengan urusan lain.

Shila atau nama sebenarnya NurShahila Amir Amzah, 32, berkata, bapanya, Datuk ND Lala kebiasaannya akan sibuk terutamanya pada hujung minggu dan tidak dapat hadir memberi sokongan kepadanya.

Dalam pada itu, Shila memberitahu bapanya memang sudah berjanji untuk hadir memberi sokongan sekiranya dia berjaya mara ke peringkat separuh akhir dan final minggu hadapan. Kehadiran ibu bapanya adalah sebagai mengotakan janji yang dibuat kepadanya sebelum ini.

Klik untuk gambar besar

"Ayah saya memang sering sibuk terutamanya pada waktu hujung minggu tapi saya sangat gembira dengan kehadiran keluarga di GV9 minggu ini," jelasnya ketika ditemui selepas pertandingan peringkat separuh akhir GV9 selesai pada malam Ahad.

Terdahulu kelibat ND Lala atau nama sebenarnya Amir Amzah Salleh, 61 dan isteri, Datin Fauziah Sarman menjadi tumpuan apabila dilihat hadir menyaksikan pertandingan berkenaan.

Wajah kedua-dua mereka yang kelihatan gembira sering dirakam kamera memandangkan pasangan itu duduk di bahagian belakang juri.

Kemunculan ND Lala dan Fauziah itu sekaligus turut melenyapkan spekulasi bahawa rumah tangga penyanyi era 80-an itu yang sebelum ini dikatakan dilanda badai.

Sebelum ini Shila pernah menafikan ibu bapanya sudah berpisah namun mengakui perkahwinan pasangan itu diuji selepas 33 tahun mendirikan rumah tangga.

Pada peringkat separuh akhir itu, Shila menyampaikan lagu 'Sang Dewi' nyanyian asal Titi DJ dan lagu duet bersama Jaclyn Victor, 'Sampai Bila' (Misha Omar).

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONFLIK BERAKHIR - AKHIRNYA CHEF WAN & BEKAS MENANTU, SHIKIN MAEMBONG BERBAIK

Setelah sekian lama, akhirnya konflik membabitkan Datuk Chef Wan dengan bekas menantu iaitu Shikin Maembong berakhir dengan baik apabila kedua-duanya mengadakan pertemuan dalam satu majlis yang diadakan baru-baru ini.

Shikin ketika dihubungi, meluahkan rasa syukur apabila ikatan itu berjaya dipulihkan semula, selian berkata kemelut yang berlaku sebelum ini menjadi asbab hubungan mereka kembali erat.

"Saya bersyukur kerana hubungan kami semakin baik. Sebagai ayah, saya tahu dia hanya ingin menasihatkan dan saya menerimanya dengan positif. Semua yang terjadi ini berlaku secara semula jadi. Kalau sudah namanya keluarga, pasti ada perasaan rindu dan sayang," katanya.

Berkongsi momen pertemuan mereka, Shikin memberitahu sebelum ini dia ada menghubungi Chef Wan untuk berjumpa. Impian itu akhirnya menjadi kenyataan apabila dia menerima undangan menghadiri sambutan ulang tahun kelahiran ibu kepada Che Wan iaitu Noraini Abdullah.

Klik untuk gambar besar

"Saya gembira melihat anak saya dapat bertemu dengan datuknya dan keluarga yang lain. Antara saya dan bekas suami juga tidak mempunyai sebarang masalah. Hubungan kami masih baik," ujarnya.

Sementara itu, kakak kepada pelakon Emma Maembong ini juga memohon orang ramai mendoakan kebahagiaan keluarga mereka dan perniagaan baharu yang dijalankan.

Malah, dia turut mengucapkan terima kasih kepada bekas suami iaitu Chef Riz atau nama sebenarnya Mohd Nadzri Redzuwan, 40, turut menyokong perniagaannya yang beroperasi di Desa Pandan, Kuala Lumpur.

"Alhamdulillah, sekarang saya hanya memberi fokus kepada perniagaan yang dijalankan. Perniagaan saya juga turut disokong oleh bekas suami dan adiknya, Serina Redzuwan. InsyaAllah selepas ini saya ingin mengajak bekas bapa mentua untuk datang ke gerai kami," tuturnya.

Terdahulu, menerusi laman Instagram, Chef Wan atau Redzuawan Ismail, 64, memuat naik hantaran memaklumkan dia dan Shikin mengambil keputusan untuk melupakan persengketaan dan menjalani kehidupan lebih baik selepas ini.

Pada Februari lalu, Shikin atau nama penuhnya Siti Nur' Ashikin Ismail, 39, menfailkan saman sebanyak RM1 juta kepada Chef Wan gara-gara menegurnya mengenai anak.

Untuk makluman, Shikin mendirikan rumah tangga bersama Chef Riz pada 5 Disember 2014 dan bercerai pada Jun 2016. Hasil perkongsian hidup itu, mereka dikurniakan seorang cahaya mata perempuan, Putri Arianna Natasya yang kini berusia tujuh tahun.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - NINA NADIRA HAMIL 5 BULAN ANAK PERTAMA

Menerusi muatnaik di laman Instagram, bekas Akademi Fantasia 2014 (AF2014), Nina Nadira dan suaminya, Farhan Rusman telah berkongsi berita gembira dan foto dimana mereka bakal menimang cahaya mata pertama.

Dalam foto tersebut, Nina atau nama penuhnya Nina Nadira Naharuddin itu dilihat menayang baby bumpnya yang kini berusia lima bulan.

"Been keeping this for a while now, I'm so happy I finally get to share this news with everyone!🤰🏻 Thank you layan karenah I throughout this pregnancy @farhanrusman few months to go InsyaAllah. Minta semua doakan kami 🙏🏻 You're gonna be an amazing daddy @farhanrusman 😘 #5months," tulisnya.

"It's official! We’re both 5 months pregnant!," kata suami Nina pula di laman Instagram miliknya.

Rata-rata peminat mengucapkan tahniah dan mendoakan agar urusan Nina yang berkahwin dengan Farhan pada 29 Julai 2017 itu segalanya akan dipermudahkan.

Klik untuk gambar besar

www.myartis.com / Sumber & foto: Instagram Nina Nadira & Farhan Rusman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR: "16 TAHUN, PLAN NAK MASUK OIAM... SEKALI DAPAT TAU DAYANG MASUK"

Menerusi satu entri di laman Instagram, Alif Satar telah mengimbas kembali zaman awal kemunculan ketika dia menyertai program nyanyian One In A Million (OIAM). Menurut Alif, dia menyertai pertandingan itu ketika berusia 16 tahun kerana mahu mengejar hadiah yang ditawarkan.

"Teringat zaman mula-mula dulu, umur masa ni 16 tahun, plan nak masuk 'One In A Million' sebab kalau menang dapat sejuta ringgit, boleh bayar nak masuk flying school," kata Alif.

Meskipun tidak bergelar juara, namun Alif tidak berputus asa dan sentiasa bersikap tenang: "Sekali dapat tau Dayang Nurfaizah masuk bertanding sekali, Alif tak menang. Kadang-kadang kita boleh merancang, tapi bila bila sesuatu benda tu tak jadi dan tak ikut rancangan kita, jangan risau, terus belajar dan sesuaikan diri dengan perubahan," tulisnya lagi.

Selepas menyertai OIAM, Alif terus berkecimpung dalam industri hiburan sebagai penyanyi, pelakon dan pengacara. Alif mendirikan rumah tangga bersama isterinya, Shadila pada 15 September 2014. Hasil perkongsian hidup, mereka dikurniakan dua cahaya mata iaitu Alisha Anugerah dan Ariana Mecca.

Klik untuk gambar besar

www.myartis.com / Sumber & foto: Astro Gempak, Instagram Alif Satar & Dayang Nurfaizah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KONFLIK ANTARA ZAKI & JAMAL ABDILLAH - YAMANI ENGGAN MASUK CAMPUR, TAPI SEDIA BANTU AYAH & ADIK BERDAMAI

"Berat rasanya untuk saya bercakap tentang perkara ini kerana saya berada pada satu pihak yang berbeza. Saya tidak berani nak masuk campur kerana tidak mahu keruhkan lagi keadaan.

"Saya kena hormat setiap pandangan mereka," itulah jawab penyanyi Yamani Abdillah yang mengambil langkah tidak masuk campur dalam perselisihan faham antara bapa, Datuk Jamal Abdillah dan adiknya, Zaki Yamani, krana enggan mengeruhkan lagi keadaan.

Yamani atau nama sebenarnya Osama Yamani Abdillah, 21, menghormati setiap pandangan yang dikeluarkan kedua-duanya dan tidak menyebelahi mana-mana pihak.

Sebagai anak sulung, Yamani berharap isu sebegini dapat diselesaikan dengan sebaik mungkin dan dalam masa sama, dia juga terbuka untuk menghulurkan sebarang bentuk pertolongan jika ia boleh membawa sengketa tersebut ke titik perdamaian.

Klik untuk gambar besar

"Saya harap permasalahan ini dapat diselesaikan dengan cara yang baik. Sebagai anak tidak salah jika Zaki sendiri yang pergi berjumpa ayah.

"Saya mahu melihat kami sekeluarga dapat hidup bahagia walau berlainan ibu. Jika diperlukan untuk selesaikan masalah ini, saya akan bantu," ujarnya dipetik sebagai berkata kepada mStar.

Salah faham tercetus selepas Zaki meluahkan rasa rindu apabila sudah enam tahun tidak beraya dengan bapanya.

Jamal kemudian mendakwa dia dihalang bertemu anaknya itu selepas bercerai dengan ibu Zaki iaitu Fatimatuzahra Samad. Bagaimanapun, Zaki menafikan hal tersebut dan memohon bapanya agar tidak bercakap perkara yang tidak benar tentang ibunya.

Untuk makluman, Zaki adalah anak daripada hasil perkahwinan Jamal dengan Fatimatuzahra Samad. Selain Zaki, Jamal turut mempunyai anak lelaki bernama Osama Yamani hasil perkahwinan dengan Intan Noraina Mohd Yusof.

Pada 1 April 2017, Jamal berkahwin dengan Zai Izzati Khiruddin dan dikurniakan tiga orang anak iaitu Nur Azura Yamani, 3, El Isaac Yamani, 2 dan Iskandar Rayyan Yamani yang baru dilahirkan Februari lalu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZZUE ISLAM: "SIHAT ATAUPUN SAKIT... NIKMAT YANG PERLU KITA SYUKURI"

Menerusi laman Instagram, pelakon dan penyanyi Izzue Islam memaklumkan dirinya dimasukkan ke hospital dan difahamkan akibat yang berkaitan dengan saluran hempedu. Posting itu juga turut disertakan dengan foto yang merakamkan Izzue sedang terbaring di atas katil sebuah hospital dengan memakai alat bantuan pernafasan.

"Sihat ataupun sakit, kedua-duanya merupakan nikmat yang perlu kita syukuri. Terima kasih @amirulhaswendy dtg melawat  #SirosisBiliariPrimer #Ikhlas," tulisnya.

Dalam pada itu, ruangan komen Instagram Izzue dihujani dengan ucapan peminat yang mendoakan supaya pelakon kesayangan mereka cepat sembuh dan mendapat rehat secukupnya: "Semoga cepat sembuh pokjue!" tulis @alia.nadhirah. - "Semoga abang Izzue cepat sembuh. Amin," komen @khairul_jaybee1234.

Dalam perkembangan terbaru, Izzue menggalas tanggungjawab sebagai 'atuk kepsi' di belakang tabir Maharaja Lawak Mega (MLM2019) yang bersiaran setiap Jumaat secara eksklusif di Astro Warna (saluran 132) dan Warna HD (saluran 124).

Klik untuk gambar besar

www.myartis.com / Sumber & foto: Astro Gempak & Instagram Izzue Islam

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


28 GAMBAR - SUASANA MAJLIS RESEPSI YUNA & SUAMI

Baru-baru ini, penyanyi Yuna dan suaminya, Adam Sinclair telah diraikan sekali lagi dalam satu majlis resepsi yang diadakan di  Platinum Park, Kuala Lumpur.

Dalam amjlis tersebut, Yuna kelihatan anggun dengan busana berona peach rekaan Hatta Dolmat, manakala suami segak dengan sut berwarna kelabu.

Majlis dimeriahkan lagi dengan kehadiran ahli keluarga, saudara-mara serta teman rapat pasangan ini.

Klik untuk gambar besar

www.myartis.com / Sumber: Yuna IG & #adamxalis

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HIDAP KANSER PROSTAT - AZIZ SINGAH DIMASUKKAN KE HOSPITAL

Pelakon veteran dan bekas Presiden Seniman, Aziz Singah, telah dimasukkan ke hospital Selayang baru-baru ini kerana menghidap kanser prostat.

Difahamkan, Aziz dijangka akan menjalani pembedahan pada 1 April nanti.

"Sama-samalah kita doakan semoga Datuk akan segera sembuh dan pulih seperti biasa," ujar rakan Aziz, Zulkifli Ismail dipetik sebagai berkata.

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


ANAK SULUNG SHUIB & ARWAH SITI SARAH MENANG KEJOHANAN GOLF TERBUKA JUNIOR

"Uwais menang ibuuu!! ❤ Alhamdulillah syukur, rezeki Uwais harini. InsyaAllah Uwais akan terus tunaikan impian ibu dan daddy untuk jadi Golfer terbaik! Terus doakan Uwais dan family okay 😍 #UwaisAlQarni," tulis pengendali akaun Instagram arwah Siti Sarah.

"Alhamdulillah Champion utk kategori 10 tahun!!! Tahniahhh waissss!! Percaya daddy, ibu @sitisarahraissuddin pasti sgt2 bangga!!! Ibu yg nak sgt wais jd golfer sayang, harini dia senyummmmm tgk wais menang 🥰 More to go wais, kerja keras!!! Practice kuat2!!!

"Terima kasih atok @raissuddin_hamzah yg selalu bawak Uwais practice, tq Pro @hilmibar byk guide wais dan jadi caddy uwais utk dua hari ni... I Love U so much champ!!! Daddy akn buat habis baik utk Uwais selagi daddy bernyawa!!!! U ARE MY CHAMPION!!!
Big thanks to @bubblebeemalaysia_hq #PalmResortJuniorOpenGolfChampionship #UwaisAlQarni," kata pelawak Shuib Sepahtu pula mengenai anak sulungnya, Uwais Al-Qarni.

Klik untuk gambar besar

Menerusi perkongsian di laman Instagram, Uwais telah menjadi juara pada Kejohanan Golf Terbuka Junior, Kategori 10 tahun anjuran Palm Resort. Sepanjang kejohanan yang berlangsung selama dua hari itu, Uwais ditemani bapa serta datuknya Raisuddin Hamzah.

Shuib berkata, isterinya pasti bangga dengan kejayaan dicapai Uwais kerana arwah yang mahu anak sulung mereka menjadi pemain golf profesional.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MASIH BERKAWAN..." - FIZO DOAKAN MAWAR TEMUI JODOH TERBAIK

"Keputusan mahkamah untuk hak penjagaan sementara dah keluar. Alhamdulillah, adalah giliran-gilirannya untuk anak bermalam dengan saya seperti waktu hujung minggu. Sesibuk mana pun, rindu pada anak ini lain macam sikit. Jadi bila dah jadi macam ini saya lebih hargai masa dengan anak saya. Saya dan Mawar masih berkawan lagi pun rumah kami dekat sahaja.

"Jadi jumpa, ambil anak dan kadang-kadang ada juga mesej tetapi lebih kepada anak. Saya doakan Mawar dapat jodoh yang terbaik untuk dia," demikian kata pelakon Fizo Omar yang mengakui tidak mempunyai masalah untuk berkawan dengan isteri, Mawar Abdul Karim demi anaknya, Wan Maryam.

Menurut Fizo, walau apa pun perkara yang berlaku dalam rumah tangga mereka namun hubungannya dengan Mawar tetap baik. Bercerai bukannya bermaksud kita harus bermusuhan, contohnya seperti Fizo yang masih berkawan baik dengan bekas isterinya demi kebahagiaan anak mereka. Baguslah jika terus berkawan dan tidak bermasam muka demi melaksanakan tanggungjawab sebagai ibu bapa. Semoga keharmonian hubungan mereka berdua ini kekal selamanya.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NIKAH CEPAT BUKAN KERANA SERIK - AKMA AF3

“Saya mahu menyegerakan majlis pernikahan pada hujung Jun depan bukan sebab saya berasa serik apabila perancangan untuk bertunang sebelum ini pernah terbatal.

“Secara kebetulan, perjalanan majlis merisik pada Mac lalu berjalan dengan baik sekali sehingga kami memutuskan untuk bertunang pada 6 Mei ini dan bernikah pula pada hujung Jun depan,” demikian kata bekas peserta Akademi Fantasia musim ketiga, Akma atau nama sebenarnya Asiahtunakma Abdullah, 27.

Klik untuk imej besar...

Dakwanya, langkah untuk menyegerakan pernikahannya yang dijadualkan pada hujung Jun depan bukan kerana serik akibat pernah putus tunang, tetapi keputusan itu dibuat kerana segala perancangan dan persiapan ke arah itu dilihat berjalan dengan lancar sekali.

“Walaupun jarak usia kami hanya berselang setahun, saya dapati dia (Farih) seorang yang matang melebihi umurnya. Sifatnya yang rapat dengan keluarga memberikan keyakinan untuk saya memilih dia sebagai calon suami.

“Menariknya, dia juga seorang yang kelakar dan bijak mengambil hati keluarga saya,” ujar Akma dipetik sebagai berkata.

Untuk makluman bersama, Akma mengenali Farih kira-kira lima tahun lalu. Hubungan mereka mula rapat sejak lelaki itu pulang dari Melbourne, Australia selepas menamatkan pengajian di negara tersebut kira-kira setahun yang lalu.

Malah bakal tunangnya itu juga bekerja sebagai eksekutif di Petronas dan faktor usia yang hanya berbeza setahun tidak menjadi masalah buat Akma kerana kematangan dan sikap bertanggungjawab Farih.


BELUM SEDIA DEDAH 'BABY GIA' - LANA NODIN 'TERBANG' KE AS

"Back to Cali with my beautiful family," ujar Lana Nodin yang 'terbang' mengikut suami kembali ke Amerika Syarikat (AS).

Untuk info, baby Gia kini sudah mencapai berat tujuh kilogram. Malah fizikalnya juga bertambah sihat dan memiliki ciri ketinggian mirip bapanya.

Bagaimanapun, selepas habis berpantang nanti, Lana mungkin tidak dapat menyambut Ramadan dan Syawal di Malaysia kerana perlu menemani suaminya Mohd Daud McKienzie yang mempunyai tugas di AS.

Mengenai perkongsian wajah anaknya Gia, buat masa ini dia dan suami belum berhasrat mendedahkannya kepada media massa. Bagaimanapun, Lana mungkin menimbang untuk memperkenalkan Gia di laman Instagram miliknya apabila Gia membesar nanti.

Jom lihat tiga gambar terkini Lana & suami!

Foto: Lana IG - Sumber: BH

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


SELEPAS YUSOFF - TANGAN ANAK BONGSU ALIFF SYUKRI PULA CEDERA TERKEPIT DI MESIN TREADMILL

"Kisah pkl 10.00 Malam tadi... sambil mama buat susu keluar pula Meena dan Raudhah ke mesin treadmill. Buka plug pastu apalagi naik la pastu Raudhah terjatuh terkepit tangan kat bawah mesin treadmill.

"Nasib cepat nampak... anak kecil banyak kat rumah. Program depa pun banyak, apatah lagi ada geng. Syukur tak ada apa-apa yang serius," demikianlah cerita isteri kepada usahawan kosmetik, Datuk Seri Aliff Syukri iaitu Datin Seri Nur Shahida menerusi laman Instagram miliknya.

Pasangan ini cemas apabila anak bongsu mereka, Raudhah Arshiyah terjatuh dan tangannya terkepit di mesin senaman treadmill. Kejadian yang berlaku di kediaman mereka sekitar pukul 10 malam.

Sebelum ini, anak keempat Aliff dan Shahida bernama Yusoff Al-Qardawi juga pernah cedera selepas tersepit di mesin treadmill di kediaman mereka.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MENTERI HAL EHWAL AGAMA BERSUARA ISU TRANSGENDER: "TIDAK HANYA MAHU TANGKAP SEMATA-MATA..."

Menteri di Jabatan Perdana Menteri (Hal Ehwal Agama), Datuk Seri Dr. Zulkifli Mohamad Al Bakri menerusi laman Twitter telah tampil mengulas mengenai isu transgender yang kembali hangat diperkatakan kini. Kata Zulkifli, pihaknya memberikan lesen penuh kepada penguasa Jabatan Agama Islam Wilayah Persekutuan (JAWI) untuk bertindak.

"Saya beri lesen penuh kepada semua penguatkuasa JAWI untuk laksanakan fungsi Bahagian Penguatkuasaan JAWI dengan sebaiknya di Wilayah Persekutuan. Dengan syarat, patuhi SOP yang telah ditetapkan," tulisnya menerusi ciapan di Twitter pada Jumaat.

Bagaimanapun, jelas Zulkifli pihaknya enggan menangkap individu yang dimaksudkan semata-mata sebaliknya memberikan pendidikan berhikmah kepada mereka: "Kita tidak hanya mahu tangkap semata-mata tetapi yang paling utama adalah tarbiah (pendidikan) dengan cara yang paling berhikmah agar mereka semua (transgender) kembali ke pangkal jalan. Islam adalah agama yang mendidik. Ini perlukan usaha yang bersepadu dari semua agensi di bawah JPM (Hal Ehwal Agama)," tambahnya.

Kecoh di media sosial apabila beberapa selebriti transgender tampil secara terbuka mendedahkan kehidupan peribadi kepada umum. Perkara itu mencetuskan rasa kurang senang dalam kalangan pengguna yang merasakan tindakan itu keterlaluan.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEMPAK SUPERSTAR - ELIZAD MUNCUL JUARA, BOLOT RM100,000

Meskipun ada yang mendakwa peserta Gempak Superstar tidak berbakat dalam nyanyian hingga ada yang teruk dikritik oleh jurinya,  Ogy Datuk Ahmad Daud, namun rancangan tersebut tiba kekemuncaknya malam semalam.

Pelakon Elizad atau nama sebenarnya Siti Elizad Sharifudin, 32, muncul sebagai juara dan membolot hadiah wang tunai RM100,000 beserta trofi sumbangan Astro.

Sementara naib juara pula jatuh kepada Sherry Ibrahim yang menerima wang tunai berjumlah RM25,000 serta trofi.

Tempat ketiga pula jatuh kepada Arja Lee manakala tempat keempat dirangkul oleh Soffi Jikan. Masing-masing membawa pulang wang tunai berjumlah RM15,000 dan RM10,000 beserta trofi.

Nazim Othman pula terpaksa berpuas hati apabila namanya diumumkan sebagai pemenang tempat kelima dan membawa pulang hadiah wang tunai berjumlah RM5,000 dan trofi.

Semua hadiah telah disampaikan oleh Pengurus Saluran Astro Ria dan Ria HD, Raqim Ahmad.

Untuk info, Gempak Superstar diadakan di Pinewood, Johor Baharu dan disiarkan secara langsung di Astro Ria (saluran 104), Ria HD (saluran 123), Astro Prima (saluran 105) dan Maya HD (saluran 135)..

Sumber: AG - Foto Elizad IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


LEPAS LAFAZ CERAI TALAK TIGA - KINI AMAR ASYRAF DIDAKWA NIKAH KALI KETIGA?

Semua sedia maklum mengenai rumah tangga pelakon Amar Asyraf dan Vivy Jeffry yang telah menemui titik noktah apabila pasangan ini sah bercerai talak tiga di Mahkamah Syariah Kuala Lumpur pada Khamis lalu, setelah hampir tiga tahun dibiarkan 'gantung tak bertali'.

Belum reda berita pengesahan lafaz cerai, kini timbul pula berita baru dimana aktor itu dikatakan berkahwin kali ketiga dengan wanita dikenali Farhana Yusof.

Menerusi tinjauan ke laman Instagram yang dipercayai milik ibu Amar, terdapat sekeping foto mesra yang dimuat naik pada 19 Mac lalu dimana ia memperlihatkan pelakon itu dengan wanita yang didakwa sudah memiliki dua cahaya mata selain keduanya mengenakan busana berwarna putih.

Lebih menguatkan spekulasi itu lagi, tinjauan ke Instagram yang dikatakan milik salah seorang adik-beradik Farhana, terdapat foto keluarga ketika mereka menyambut Aidilfitri baru-baru ini.

Dalam foto yang dikongsikan, Amar kelihatan berada di sebelah Farhana manakala dua anaknya hasil perkahwinan dengan isteri pertama, Arna Salleh iaitu Muhammad Taufik dan Ammara Dian turut berada dalam foto itu.

Melihat ke akaun Instagram Amar pula, pelakon berusia 36 tahun itu juga dilihat mengikuti akaun peribadi Farhana selain mereka juga dikatakan sedang menjalankan sebuah perniagaan bersama.

Sementara itu, cubaan media menghubungi Amar untuk mendapatkan pengesahan dan kesahihan berita perkahwinannya tidak berjaya apabila dia tidak menjawab panggilan telefon dan  membalas pesanan WhatsApp.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"NAK DUDUK KERUSI COUPLE KENA TUNJUK SIJIL NIKAH DULU" - MDPT

Majlis Daerah Perak Tengah (MDPT) memaklumkan pasangan yang ingin menggunakan kerusi berkembar atau couple seat bagi menonton wayang di pawagam Lotus Five Star Cinemas (LFS) di Seri Iskandar, Perak perlu menunjukkan sijil nikah sebagai bukti mereka adalah pasangan suami isteri yang sah.

Menurut Ahli Majlis Daerah Seri Iskandar, Khairul Shahril Mohamed, syarat tersebut ditetapkan pihak Majlis Daerah sekitar pertengahan tahun 2014 selepas permohonan dibuat pihak pengurusan pawagam berkenaan, empat tahun lalu.

Klik gambar untuk size besar

Tambahnya yang juga Ketua Pemuda UMNO Bahagian Parit, pihak pengurusan pawagam itu akan dikenakan tindakan tegas sekiranya gagal mematuhi syarat yang dipersetujui bersama Majlis Daerah.

"Denda akan dikenakan kepada pihak pawagam dan kemungkinan lesen perniagaan juga akan digantung sekiranya pasangan bukan muhrim ditangkap menggunakan couple seat. Pasangan yang didapati bersalah melanggar peraturan pula akan diberikan khidmat kaunseling," ujarnya dipetik sebaagi berkata.

Jelasnya lagi, serbuan secara mengejut juga akan dilakukan oleh pihak JAIP di pawagam itu namun sehingga kini tiada sebarang laporan dan tangkapan dibuat membabitkan pasangan bukan muhrim yang melanggar peraturan. (rtky/s)

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAK KISAH MENJANDA SAMPAI BILA-BILA - YASMIN HANI TAK MAHU TERBURU-BURU KAHWIN LAGI

"Sebenarnya kami baru berkenalan dan ingin mendalami hati budi masing-masing. Kami berdua boleh dikatakan masih dalam peringkat permulaan. Masih terlalu awal untuk kami bercinta. Insya-Allah bila hubungan kami nanti sudah ada hala tujunya, kami akan kongsikan perkara baik ini nanti," jelas pelakon Yasmin Hani yang akui hubungannya dengan pelakon Alif Hadi masih diperingkat awal perkenalan.

Kata Hani, 43, dia tidak mahu terburu-buru dalam perhubungan dan bakal berkongsi berita gembira jika ada perkembangan baik. Bercinta kembali selepas mengumumkan perceraiannya pada Disember tahun lalu, Hani memberitahu sikap sopan Alif, 34, membuatnya terpikat.

"Dia seorang lelaki yang sangat penyabar dan tidak suka memaksa. Malah seorang yang menghormati orang serta sopan," beritahunya.

Sementara itu, Alif, 34, pula mengakui tertarik perwatakan Hani yang disifatkan sebagai seorang wanita yang peramah, baik dan manis.

"Saya lihat Hani sebagai seorang wanita peramah, baik dan manis. Sedangkan saya sendiri pendiam orangnya. Tapi apa-apa pun, saya masih ingin mengenali dirinya. Hani bukan tidak pernah berkahwin sebelum ini. Jadi biarlah kami mengenali hati budi masing-masing," ujar Alif.

Bagaimanapun Hani tidak meletakan target bila dia bakal mendirikan rumah tangga kembali kerana yang penting hanya mahu mencari kebahagiaan.

"Seandainya hubungan kami tidak menjadi, tidak mengapa. Jangan gaduh-gaduh. Walaupun saya sudah berumur dan terpaksa menjadi janda sampai bila-bila, yang penting saya gembira," tutur Yasmin.

Untuk makluman, Yasmi pernah mendirikan rumah taangga dengan pemuzik, Sha'arin Mohamed Razali pada 2011 dan bercerai pada Disember tahun lalu. Hasil perkahwinan mereka dikurniakan dua cahaya mata, Noah Ismail Wong, 9, dan Eissa Elzander Wong, 6.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ABANG USTAZ KAZIM KEMALANGAN: "TERPELANTING... DADA TERKENA BATU, KAKI TERKENA EKZOS"

Malang tak berbau! Demikian halnya yang terjadi kepada abang penceramah bebas, Ustaz Datuk Mohd Kazim Elias iaitu Datuk Mohd Najmuddin Elias apabila terbabit dalam satu kemalangan dimana motosikal ditungganginya hilang kawalan, Sabtu lalu.

Difahamkan, abang Ustaz Kazim sedang dalam perjalanan menyampaikan sumbangan kepada penduduk di situ. Sumbangan itu disalurkan untuk membantu penduduk mengadakan gotong-royong membina jalan simen.

Menurut Mohd Najmuddin, dia mengalami luka di bahagian kaki dan dada apabila terhempap batu ketika tergelincir. Jelasnya, dia kemudian terpaksa dibawa turun menaiki pacuan empat roda dan dihantar ke klinik swasta bagi mendapatkan rawatan.

"Keadaan jalan ketika itu agak licin menyebabkan motosikal ditunggangi gagal menaiki bukit yang agak curam. Saya bernasib baik kerana sempat mengelak dari terjatuh gaung, tetapi terpelanting ke kiri jalan menyebabkan bahagian dada terkena batu manakala kaki terkena ekzos. Setakat malam tadi (Ahad) masih sakit di bahagian dada, namun keadaan stabil," katanya menerusi satu posting di Facebook.

Sementara itu menerusi ruang komen, hampir semua netizen mendoakan supaya abang Ustaz Kazim segera sembuh dan dapat menyalurkan bantuan.

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


HARRIS TAK HALANG INTAN BERLAKON: "MASING-MASING TAHU JAGA BATASAN..."

Pelakon Intan Ladyana, 39, dan Harris Alif, 22, yang sekian lama menjalinkan hubungan cinta itu akhirnya sudah pun bergelar suami isteri dalam majlis pernikahan kecil yang berlangsung semalam, 5 Februari 2021.

Harris ketika ditanya mengenai kerjaya isterinya sebagai seorang pelakon, berkata dia memahami dan tidak pernah melarang atau meletakkan syarat untuk Intan berlakon memandangkan mereka menyedari perlu menjaga batasan masing-masing.

"Sebelum saya kenal Intan, dia memang dah berlakon... jadi, saya dah faham dia punya tugas dan kerja. Dah nama pun berlakon, tak ada sampai nak beriya sangat.

"Tapi saya tidak melarang atau meletakkan sebarang syarat pun. Intan sendiri pun tahu dia punya batasan dan tak boleh lebih daripada limit itu.

Klik untuk gambar besar

"Masing-masing dah tahu dan kena tahu menjaga batasan sendiri. Jadi, tak ada masalah antara kami dalam soal kerjaya lakonan," kata Harris yang merupakan seorang penyanyi, pelakon dan juga pengacara.

Berkongsi mengenai persiapan pernikahan, Intan mengakui alami kesukaran terutama memilih tarikh untuk majlis resepsi berikutan Perintah Kawalan Pergerakan (PKP).

Mengikut perancangan awal, pasangan ini turut mendapat tajaan lebih RM13.5 juta untuk beberapa majlis yang sepatutnya dilangsungkan termasuk malam berinai, majlis pernikahan, resepi dan majlis bertandang.

"Nak kata stres tu... tak juga tapi memang betul agak susah untuk buat persiapan. Nak beri tarikh dan kad kepada orang. Jadi, kami masih ragu-ragu dan sampai sekarang kami tak ada tarikh untuk resepsi.

"Sebab kami takut di masa kelak PKP dilanjutkan... kita pun tak tahu. Apa pun tunggu semuanya reda dulu. Insya-Allah kalau ada rezeki, kami akan adakan majlis resepsi," ujarnya.

Menerusi sidang media yang berlangsung secara maya, Harris mendedahkan majlis merisik Intan sudah dibuat pada Julai tahun lalu, sebulan selepas ulang tahun kelahiran isterinya.

Untuk makluman, Harris dan Intan atau nama sebenarnya Intan Nurladyana Mohamat Yahaya sah bergelar suami isteri pada pagi, Jumaat di Pejabat Agama Islam Wilayah Persekutuan (Jawi).

Acara akad nikah pasangn ini disempurnakan Penolong Pengarah Jawi, Ustaz Muhammad Azlan Marukum selaku jurunikah dan juga wakil wali.

www.myartis.com / Sumber & foto: mStar, Instagram Harris Alif, Intan Ladyana & @fillea_studio

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU MESRA DENGAN ANAK TIRI - HANEZ SURAYA TAK KISAH KENA KUTUK

"Saya sedar ada yang mengkritik tetapi beginilah, saya buat baik pun kena kata, benda negatif apatah lagi.

"Pada saya apa yang mereka hendak kata saya tidak kisah kerana benda itu bukan baharu buat saya," demikian kata Hanez suraya, 30, berkenaan isu kemesraan dengan anak tirinya baru-baru ini.

Tambahnya, dia juga terkejut apabila ada pihak menuduh dia sengaja mahu menunjuk kebaikannya terhadap dua anak tirinya itu dengan sengaja memuat naik gambar mesra di Instagram.

Klik gambar untuk size besar

"Saya tidak terkesan dengan kata-kata negatif itu kerana sudah lali dengan situasi tersebut," ujar Hanez yang baru-baru ini turut membawa anak-anaknya menghadiri ABPBH 2014 di Genting Highlands.

"Saya juga tidak perlu menjelaskan sebarang tindakan saya kepada pihak lain kerana paling penting peminat yang mengenali mengetahui siapa diri saya.

"Alhamdulillah disebalik semua kata cacian dan kritikan, saya masih ada keluarga dan peminat yang begitu menyokong. Itu sudah memadai," katanya yang masih menyesuaikan diri dengan alam rumah tangga yang hampir mencecah usia sebulan itu.

"Dulu sebelum kahwin saya sudah biasa menguruskan kehidupan sendiri tetapi selepas kahwin saya perlu memikirkan tentang suami dan anak-anak.

"Alhamdulillah semuanya berjalan lancar dan pada masa sama saya masih menyesuaikan diri dengan fasa baharu ini," jelasnya dipetik sebagai berkata melalui MStar.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom